Návrh

# VYHLÁŠKA

## Ministerstva pôdohospodárstva Slovenskej republiky

## z ........................................ 2008,

## ktorou sa vykonáva zákon o poľovníctve

Ministerstvo pôdohospodárstva Slovenskej republiky podľa § 86 ods. 1 zákona č. ......../2008 Z. z. o poľovníctve a o zmene a doplnení niektorých zákonov (ďalej len „zákon“) ustanovuje:

## Predmet úpravy

Táto vyhláška ustanovuje podrobnosti o

1. obsahu projektu samostatnej a uznanej zvernice podľa § 6 ods. 3 zákona,
2. obsahu projektu samostatnej a uznanej bažantnice podľa § 7 ods. 4,
3. zaradení poľovného revíru do kvalitatívnych tried a určovaní normovaných kmeňových stavov zveri, vekovej a pohlavnej štruktúre a chove zveri podľa § 8 zákona,
4. obsahu evidencie zmlúv vlastníkov podľa § 12 zákona a zmlúv podľa § 13 zákona,
5. poľovných oblastiach a poľovných lokalitách, chovateľských celkoch, obsahu štatútu poradných zborov a chovateľských rád, veľkoplošnom poľovníckom hospodárení podľa § 18 zákona, chovateľských prehliadkach a ich dokumentácii, kvalifikácii členov hodnotiteľskej komisie a obsahu jej činnosti, dokumentácii poľovníckych trofejí podľa § 23 zákona a bodových hodnotách významných poľovníckych trofejí podľa § 70 zákona,
6. o počte a druhu poľovníckych zariadení pre chov jednotlivých druhov zveri podľa § 26 ods. 1 písm. b) a i) zákona, druhu a množstve krmiva a spôsobe prikrmovania a množstve vnadísk a spôsobe vnadenia zveri § 26 ods. 1 písm. m),
7. príprave a skúške odbornej spôsobilosti poľovníckej stráže podľa § 27 zákona,
8. poľovníckom plánovaní, odborne spôsobilých osobách a ich kvalifikačných predpokladoch podľa § 6, 7 a 31 zákona,
9. obsahu evidencie a dokumentácie vedenej užívateľom poľovného revíru, poľovníckej štatistike a obsahu informačného systému v poľovníctve podľa § 26 ods. 1 písm. i), j), k) a § 32 zákona,
10. organizovaní, obsahu, vykonávaní a hodnotení poľovníckych skúšok, o kvalifikácii prednášateľov, členov skúšobnej komisie a o podrobnostiach pre praktickú a teoretickú prípravu uchádzačov poľovníckych skúšok podľa § 52 zákona,
11. obsahu žiadosti o vydanie alebo predĺženie platnosti poľovníckeho lístka podľa § 53 zákona, povolení na lov zveri podľa § 55 zákona,
12. čase, spôsobe a podmienkach lovu zveri a povoleniach na lov zveri podľa § 56 až 60 zákona,
13. osobitných spôsoboch lovu podľa § 62 a 63 zákona,
14. druhoch skúšok poľovných psov, druhoch a kvalifikácii poľovne upotrebiteľných psov na používanie počas lovu, dohľadávania a ochrany zveri podľa § 60 a 65 zákona,
15. značke, jej zakladaní, lístku o pôvode raticovej zveri, obstarávaní a distribúcii značiek, výdaji a evidencii značiek podľa § 66 zákona.

# Časť prvá

## Zvernica a jej účel

1. Uznaná zvernica sa podľa účelu zriadenia schvaľuje ako:
2. generačná zvernica,
3. aklimatizačná zvernica,
4. karanténna zvernica,
5. prezimovacia zvernica,
6. zvernica na výcvik a skúšky poľovných psov.
7. Generačná zvernica slúži na šľachtenie zveri s vynikajúcimi vlastnosťami najmä z hľadiska celkovej kondície a trofejovej hodnoty, ktoré by sa mali uplatniť na zazverovanie vo voľných revíroch, ako aj vo zvernicových chovoch. Súčasťou jej technického vybavenia musí byť odchytové zariadenie.
8. Aklimatizačná a karanténna zvernica sú malézvernice, ktorých význam sa prelína. V poľovnom revíri je karanténna zvernička súčasne aklimatizačnou, z ktorej sa zver po 1 - 2 mesiacoch po ozdravení vypustí do poľovného revíru. Ak je zriadená ako súčasť samostatnej zvernice, ide len o karanténnu zverničku. Nakúpená zver pred vypustením do zvernice nemusí prejsť karanténou, ak bola táto zver veterinárne vyšetrená a veterinár potvrdí, že je zdravá.
9. Prezimovacia zvernica slúži na prezimovanie zveri, ktorá sa po zimnom období opäť vypustí do voľného revíru. Obsahuje aj odchytové zariadenie na vytriedenie jedincov súcich a nesúcich na ďalší chov.
10. Zvernica na výcvik a skúšky poľovných psov, v ktorej sa chová len diviačia zver za účelom výcviku určených plemien poľovných psov na durenie diviačej zveri a na skúšky ich poľovnej upotrebiteľnosti v tejto disciplíne.
11. Aklimatizačná, karanténna, výcviková a prezimovacia zvernica nemôžu byť uznané ako samostatné zvernice.

## Obsah projektu zvernice a bažantnice

1. Projekt zvernice alebo bažantnice obsahuje:
2. úvod
	* + 1. úvodná správna a historická dokumentácia, ak existuje,
			2. poľovná oblasť,
			3. civilizačné negatívne faktory napr. vidiecke osídlenie, líniové stavby,
			4. výskyt zveri, vrátane predátorov,
3. prírodné podmienky
4. členitosť terénu, nadmorské výšky,
5. geografické, geologické a hydrologické podmienky,
6. klimatické podmienky napr. teploty, zrážky, dĺžka a výška snehovej pokrývky, ide o priemerné hodnoty z klimatického atlasu,
7. štruktúra poľovných pozemkov a ich obhospodarovanie,
8. zaradenie do kvalitatívnej triedy
9. zatriedenie do kvalitatívnej triedy,
10. stanovenie NKS jednotlivých druhov zveri,
11. cieľová sociálna štruktúra a odlov,
12. návrh biotechnických úprav a zariadení
13. lesotechnické opatrenia,
14. agrotechnické,
15. technické zariadenia
16. oplotenie,
17. kŕmne zariadenia,
18. posedy, úprava vodných zdrojov a tokov,
19. ostatné poľovnícke zariadenia,
20. kalkulácia potreby krmiva,
21. zabezpečenie základného chovného stáda,
22. ostatné návrhy a odporučenia,
	* + 1. potreba poľovne upotrebiteľných psov,
			2. veterinárne opatrenia,
23. záver,
	1. prílohy
24. súpis plôch,
25. plánované opatrenia na LPF a PPF – zmeny, úpravy voči LHP,
26. mapa poľovného hospodárenia.

Súčasťou projektu môže byť aj kalkulácia nákladov, na zriadenie a kalkulácia nákladov na prevádzku, ak to objednávateľ požaduje.

## Obsah výhľadového plánu poľovníckeho hospodárenia

Výhľadový plán poľovníckeho hospodárenia obsahuje:

1. základné údaje o poľovnom revíri:
2. názov poľovného revíru,
3. výmera celkom, z toho lesné poľovné pozemky, poľnohospodárske poľovné pozemky, ostatné pozemky,
4. výmera nepoľovných pozemkov,
5. poľovná oblasť,
6. chovateľský celok, ak sa rozprestiera v dvoch alebo viacerých poľovných oblastiach, či chovateľských celkoch, uvedie sa výmera v každej oblasti alebo chovateľskom celku,
7. lesný hospodársky celok a lesný užívateľský celok, na ktorom sa poľovný revír rozprestiera,
8. obdobie platnosti lesného hospodárskeho plánu,
9. historická a právna dokumentácia,
10. druhy a stavy zveri vrátane odstrelu aspoň za predchádzajúcich päť rokov,
11. stav životného prostredia.
12. rámcová charakteristika prostredia
	* 1. prírodné podmienky
			1. orografické,
			2. hydrologické,
			3. klimatické, napr. prvý a posledný priemerný deň so snehovou pokrývkou, jej priemerná doba a výška, priemerné teploty a zrážky, dĺžka vegetačného obdobia,
		2. charakteristika lesných a poľnohospodárskych poľovných pozemkov a intenzita ich obhospodarovania,
		3. inžiniersko–technické stavby a siete, dopravné komunikácie a iné antropogénne a antropické faktory – antropopresia,
13. zhodnotenie poľovného hospodárenia
	* + 1. stavy a lov jednotlivých druhov poľovnej zveri v štruktúre vývoj a súčasný stav, zdravotný stav, trofejové hodnoty – CIC,
			2. poľovnícke zariadenia – ich stav a dislokácia,
			3. úživnosť poľovného revíru – funkčné plochy a úroveň ich obhospodarovania,
			4. starostlivosť o zver – jej ochrana, prikrmovanie,
14. zaradenie poľovného revíru do kvalitatívnej triedy, stanovený normovaný kmeňový stav jednotlivých druhov poľovnej zveri, ich sociálna štruktúra, vekové zloženie, pomer pohlavia, koeficient prírastku,
15. chovateľské ciele pre jednotlivé druhy zveri na najbližších desať rokov,
16. prostriedky na dosiahnutie chovateľských cieľov
	* + 1. návrh na úpravu skutočných stavov zveri, návrh na zlepšenie kvality trofejí a plán lovu,
			2. návrh na zlepšenie úživnosti poľovného revíru a návrh na prikrmovanie zveri obhospodarovanie funkčných plôch, výsadba plodonosných drevín, potreba krmiva, soli, liečiv,
			3. poľovnícke zariadenia,
			4. potreba poľovne upotrebiteľných psov,
17. ekonomické kalkulácie
18. náklady na navrhované opatrenia,
19. predpokladaná efektívnosť navrhnutých opatrení,
20. mapa poľovného hospodárenia lesnícka organizačná mapa 1:25 000 alebo obrysová mapa 1:10 000 so zakreslením
21. funkčných plôch – políčka, lúčky, ohryzové plôšky,
22. poľovníckych zariadení rozmiestnenie kŕmnych zariadení – kŕmidlá, soľníky,
23. ostatných poľovníckych zariadení – posedy,
24. rujovísk, tokanisk,

# tabuľková časť

1. prehľad o stavoch a love zveri – skutočnosť, plán,
2. trofejové hodnoty,
3. plán starostlivosti o zver,
4. fotodokumentácia.

### mapové značky používané v poľovníckych projektoch sú v prílohe č. 1.

## Odborná spôsobilosť na vypracovanie projektov a výhľadových plánov

1. Odborná spôsobilosť právnických osôb na vypracovanie projektov zverníc a bažantníc a výhľadových plánov poľovníckeho hospodárenia
2. vysoké a stredné školy, na ktorých je poľovníctvo povinným vyučovacím predmetom,
3. vedecko-výskumné ústavy, ktoré sa zaoberajú problematikou poľovníctva.
4. Odborná spôsobilosť fyzických osôb na vypracovanie projektov zverníc a bažantníc a výhľadových plánov poľovníckeho hospodárenia
5. absolventi lesníckej fakulty Technickej univerzity Zvolen špecializácie aplikovaná zoológia a poľovníctvo,
6. absolventi skúšok poľovných hospodárov alebo vyšších poľovníckych skúšok,
7. absolventi vysokých a stredných škôl, na ktorých je poľovníctvo povinným vyučovacím predmetom,
8. nepretržitá držba poľovného lístku aspoň päť po sebe idúcich rokov,
9. aspoň päť ročná prax v poľovníckej výuke, výskume alebo poľovníckom plánovaní.

# Druhá časť

## Poľovné oblasti a lokality

1. Poľovné oblasti pre jeleniu zver a opis ich hraníc sú uvedené v prílohe č. 2.
2. Poľovné oblasti pre srnčiu zver a opis ich hraníc sú uvedené v prílohe č. 3.
3. Poľovné oblasti pre malú zver a opis ich hraníc sú uvedené v prílohe č. 4.

Poľovné lokality pre danieliu zver a poľovné lokality pre mufloniu zver a opis ich hraníc sú uvedené v prílohe č. 5.

Hranice poľovných oblastí sú zobrazené v prílohe č. 6.

Obsah štatútu poľovnej oblasti je uvedený v prílohe č. 7.

1. Zaradenie poľovných revírov do kvalitatívnych tried vytvorených na lesných pozemkoch, ktoré sú vhodné na chov raticovej zveri, sa vykonáva podľa skupín lesných typov samostatne pre hlavný druh zveri, druhý druh prežúvavej zveri a samostatne pre diviačiu zver.
2. Hlavným druhom zveri podľa odseku 1 je ten druh zveri, pre ktorý bola zriadená poľovná oblasť alebo lokalita.
3. Vedľajším druhom zveri podľa odseku 1 je druh zveri, ktorý žije v príslušnej poľovnej oblasti alebo v poľovnej lokalite spolu z hlavným druhom zveri.
4. Diviačia zver je vždy vedľajší druh zveri.
5. Poľovné revíry, v ktorých sa jelenia zver, srnčia zver, danielia zver a muflonia zver chovajú ako hlavné druhy zveri a diviačia zver ako vedľajší druh zveri, zaraďujú sa do štyroch kvalitatívnych tried. Podmienky zaraďovania do kvalitatívnych tried sú uvedené v prílohe č. 8.
6. Pre druhy zveri uvedené v odseku 1 sa určujú normované kmeňové stavy v kusoch na 1 000 ha lesných pozemkov v poľovnom revíri a koeficient prírastku spôsobom uvedeným v prílohe č. 9.
7. Koeficient prírastku predstavuje očakávaný relatívny prírastok z jarných kmeňových stavov príslušného druhu zveri pri zohľadnení strát zveri.
8. V zaradení poľovného revíru do kvalitatívnych tried, v ktorom sa chová viac druhov zveri, sa určí, ktorý druh zveri je v tomto revíri hlavný, a to podľa poľovnej oblasti, v ktorej sa poľovný revír nachádza. Normované kmeňové stavy vedľajšej zveri sa určia na základe prepočtu z hlavného druhu zveri podľa prílohy č. 10.
9. Zvernice sa zaraďujú do kvalitatívnych tried podľa zastúpenia listnatých drevín, z toho zastúpenia dubov v porastovej skladbe.
10. Kritériá na zaradenie zverníc do kvalitatívnych tried a určenie normovaných kmeňových stavov jednotlivých druhov zveri chovaných v nich sú uvedené v prílohe č. 11.
11. Zaradenie poľovného revíru vytvoreného na poľovných pozemkoch, ktoré sú súčasťou poľnohospodárskeho pôdneho fondu a ktoré sa nachádzajú v poľovnej oblasti pre malú zver, do kvalitatívnych tried pre srnčiu zver a pre malú zver sa vykonáva podľa bonitovaných pôdno-ekologických jednotiek.
12. Spôsob zaradenia do kvalitatívnych tried podľa odseku 1 je uvedený v prílohe č. 12.
13. Poľovný revír nachádzajúci sa v poľovnej oblasti pre malú zver sa zaraďuje do akostnej triedy pre každý druh malej zveri a srnčiu zver samostatne na tej istej ploche.
14. Malú zver možno chovať ako vedľajší druh zveri aj v poľovnom revíri nachádzajúcom sa v jelenej poľovnej oblasti alebo v srnčej poľovnej oblasti, ak sú v ňom vhodné prírodné podmienky na jej chov.
15. Normované kmeňové stavy a koeficienty prírastku malej zveri a srnčej zveri chovanej v poľovnom revíri nachádzajúcom sa v poľovnej oblasti pre malú zver sa určujú v kusoch na 100 ha poľovných pozemkov.
16. Spôsob určenia normovaných kmeňových stavov podľa odseku 1 je uvedený v prílohe č. 13.
17. Bažantnice sa zaraďujú do kvalitatívnych tried podľa zastúpenia lesných pozemkov a zloženia porastov na nich, ako aj podľa výmery stromovej a kríkovej zelene, ktorá sa v nich nachádza.
18. Spôsob zaradenia do kvalitatívnych tried a určenia normovaných kmeňových stavov jednotlivých druhov zveri chovaných v bažantnici je uvedený v prílohe č. 14.

# Chovateľská prehliadka

1.

Pri meraní, vážení a vizuálnom posudzovaní znakov poľovníckej trofeje postupuje hodnotiteľská komisia podľa kritérií chovnosti stanovených príslušným krajským lesným úradom a podľa bodovacích tabuliek uvedených v prílohách č. 15 až 20 schválených Medzinárodnou radou pre poľovníctvo a ochranu zveri.

1. Poľovnícke trofeje hodnotí
2. Slovenská hodnotiteľská komisia,
3. obvodná hodnotiteľská komisia.
4. Kvalifikačné predpoklady člena obvodnej hodnotiteľskej komisie (ďalej len „komisia“)
5. platný poľovný lístok,
6. najmenej päť rokov praxe v hodnotení trofejí,
7. absolvovanie strednej lesníckej školy alebo Technickej univerzitu vo Zvolene – lesníckej fakulty alebo Slovenskej poľnohospodárskej univerzity v Nitre alebo Univerzity veterinárneho lekárstva v Košiciach, na ktorej sa vyučovalo poľovníctvo a zloženie skúšku z poľovníctva na tejto škole alebo vykonanie vyššej poľovníckej skúšky.
8. Kvalifikačné predpoklady člena Slovenskej hodnotiteľskej komisie:
9. platný poľovný lístok,
10. najmenej päť po sebe idúcich rokov výkon funkcie člena obvodnej hodnotiteľskej komisie,
11. Certifikát Medzinárodnej rady pre poľovníctvo a ochranu zveri o absolvovaní kurzu v hodnotení trofejí.
12. Prax podľa odseku 2 písm. b) sa preukazuje
13. preukazom poľovníckeho hospodára, alebo
14. potvrdením obvodného lesného úradu alebo komory o praxi pri hodnotení trofejí.
15.

Fotodokumentáciu poľovníckej trofeje tvoria:

1. fotografie trofeje s lebkou v koži alebo po vyvarení s rozmermi 13 cm x 18 cm z pohľadov spredu, z ľavej strany, z pravej strany,
2. fotografie zachycujúce spodný pohľad na chrup hornej čeľuste,
3. fotografie uhynutého, chorého alebo poraneného celého jedinca trofejovej zveri alebo jeho zvyšku aj s trofejou.

Slovenská hodnotiteľská komisia vykonáva najmä hodnotenie poľovníckych trofejí, ktoré hodnotením podľa § 16 dosahujú bodovú hodnotu najmenej na úrovni národného rekordu dosiahnutého v predchádzajúcich rokoch alebo na národnej výstave.

1. Chovateľská prehliadka sa koná po skončení poľovníckej sezóny, ktorou sa na účel tejto vyhlášky rozumie obdobie od 1. marca bežného roka do 28. februára nasledujúceho roka; najneskôr do 31. marca.
2. Na chovateľskú prehliadku sa predkladá poľovnícka trofej pochádzajúca zo zveri ulovenej a uhynutej v predchádzajúcej poľovníckej sezóne.
3. Chovateľská prehliadka sa delí na časť hodnotiacu, ktorá je neverejná, a na časť výstavnú, ktorá je verejná.
4. Organizátor chovateľskej prehliadky najneskôr 30 dní pred jej konaním oznámi užívateľom poľovných revírov termín konania chovateľskej prehliadky a určí termín a miesto predloženia poľovníckych trofejí.
5. Užívateľ poľovného revíru najneskôr do 15 dní pre termínom konania chovateľskej prehliadky vyrozumie všetkých majiteľov trofejí o termíne chovateľskej prehliadky, termíne a mieste predloženia trofejí, ktoré ma ju byť predložené na chovateľskú prehliadku.
6. Užívateľ poľovného revíru doručí v určenom termíne a na určené miesto menný zoznam majiteľov trofejí s adresami, riadne ošetrené a štítkami trofejí označené poľovnícke trofeje a výkazy a zoznam poľovníckych trofejí pochádzajúcich z uhynutej zveri.
7. Užívateľ poľovného revíru, uhrádza náklady a má zodpovednosť za doručenie poľovníckej trofeje na chovateľskú prehliadku a jej prevzatie po skončení chovateľskej prehliadky.
8. Organizátor chovateľskej prehliadky zabezpečí poistenie poľovníckej trofeje.
9. Za riadne ošetrenú poľovnícku trofej sa považuje poľovnícka trofej vyvarená, zbavená všetkých nadbytočných častí, vybielená a ak ide o poľovnícku trofej raticovej zveri, s hornou a dolnou čeľusťou voľne priviazanou ku lebke. Trofej dvojročného daniela a dvojročného jeleňa možno predložiť na chovateľskú prehliadku na skrátenej lebke bez spodnej čeľuste.
10. Riadne ošetrenie poľovníckej trofeje z uhynutej zveri vykoná jej majiteľ podľa stavu poľovníckej trofeje.
11. Ak sa na chovateľskú prehliadku predkladá poľovnícka trofej pochádzajúca zo zveri ulovenej v čase jej ochrany alebo z poranenej zveri ulovenej v čase jej ochrany alebo zo zveri celoročne chránenej, predkladá sa aj s kópiou povolenia orgánu, ktorý lov takejto zveri v čase jej ochrany povolil.
12. Štítok k poľovníckej trofeji obsahuje:
13. názov poľovnej oblasti,
14. okres,
15. názov poľovného revíru,
16. názov užívateľa poľovného revíru,
17. meno a priezvisko lovca alebo vlastníka trofeje,
18. odhad veku a hmotnosti ulovenej zveri po vyvrhnutí,
19. dátum ulovenia,
20. číslo povolenia orgánu, ak ide o zver podľa odseku 3.
21. Obvodná hodnotiteľská komisia alebo Slovenská hodnotiteľská komisia vyplní podľa príloh č. 15 až 20 bodovaciu tabuľku na hodnotenie poľovníckych trofejí
22. jeleňa – od bodovej hodnoty 170 C.I.C.,
23. daniela – od bodovej hodnoty 160 C.I.C.,
24. muflóna – od bodovej hodnoty 185 C.I.C.,
25. srnca – od bodovej hodnoty 105 C.I.C.,
26. diviaka – od bodovej hodnoty 110 C.I.C.,
27. ostatných – podľa rozhodnutia obvodnej hodnotiteľskej komisie alebo Slovenskej hodnotiteľskej komisie.

Významnou poľovníckou trofejou je trofej

1. jeleňa – od bodovej hodnoty 230 bodov C.I.C.,
2. daniela – od bodovej hodnoty 220 bodov C.I.C.,
3. muflóna – od bodovej hodnoty 240 bodov C.I.C.,
4. srnca – od bodovej hodnoty 180 bodov C.I.C.,
5. diviaka – od bodovej hodnoty 130 bodov C.I.C.
6. 1. Obvodná hodnotiteľská komisia alebo Slovenská hodnotiteľská komisia na základe hodnotenia poľovníckej trofeje postupom podľa § 16 rozhodne, či chovateľský zásah bol vykonaný správne alebo nesprávne.
	2. Správne vykonaný chovateľský zásah sa vyznačí vývrtom s priemerom 3 mm, ktorý sa umiestni na poľovnícku trofej
		1. raticovej zveri okrem trofeje muflóna, kamzíka a diviaka na zadnú stranu pravej pučnice,
		2. na trofej muflóna a kamzíka na zadnú stranu pravej rohovej tulajky, pričom je potrebné zasiahnuť vývrtom aj rohovú kosť.
	3. Nesprávne vykonaný chovateľský zásah sa vyznačí a umiestni podobne ako v odseku 2. Vývrt sa však zatrie červenou nezmývateľnou farbou.
	4. Na poľovníckych trofejach raticovej zveri, ktoré pochádzajú z uhynutej zveri, sa chovateľský zásah vyznačí podobne ako v odsekoch 2 a 3. Takáto poľovnícka trofej sa však viditeľne označí slovom "úhyn".
	5. Na poľovníckej trofeji diviačej zveri a lebkách šeliem sa chovateľský zásah nevyznačuje.
	6. Záznam z vykonanej chovateľskej prehliadky obsahuje:
		1. zoznam hodnotených poľovníckych trofejí,
		2. zoznam poľovníckych trofejí pochádzajúcich zo zveri celoročne chránenej,
		3. číselné a slovné výsledky plnenia plánu chovu a lovu podľa druhov zveri,
		4. nedostatky v plánovaní a plnení plánu chovu a lovu,
		5. vyhodnotenie správneho a nesprávneho chovateľského zásahu ulovenej a uhynutej zveri,
		6. percento predložených poľovníckych trofejí podľa druhu zveri z celkového počtu ulovenej trofejovej zveri,
		7. úroveň ošetrenia poľovníckych trofejí,
		8. zhodnotenie organizácie a celkovej úrovne chovateľskej prehliadky,
		9. oznámenie o porušení predpisov o poľovníctve s uvedením mena a priezviska lovca, adresy a stupňa závažnosti porušenia povinností ustanovených právnymi predpismi upravujúcimi výkon práva poľovníctva,
		10. zoznam trofejí zveri, ktorá bola ulovená v rozpore s osobitnými predpismi.

Organizátor chovateľskej prehliadky uchováva päť rokov tieto dokumenty:

* + 1. prehľad predložených trofejí podľa poľovných revírov,
		2. číselný prehľad plnenia plánov chovu a lovu jednotlivých druhov raticovej zveri,
		3. zoznam trofejí a ich majiteľov, ktoré boli ulovené nesprávne,
		4. prehľad a evidencia trofejí s bodovou hodnotou na udelenie medailí C.I.C.,
		5. záznam z chovateľskej prehliadky podľa § 23 ods. 6,
		6. fotodokumentáciu trofejí uhynutej alebo poranenej zveri podľa § 18,
		7. veterinárne potvrdenia o prehliadke uhynutej, chorej alebo poranenej zveri,
		8. písomné vyhlásenia poľovníckeho hospodára o úhyne alebo poranení zveri,
		9. záznamy o love zveri a jej úhyne z jednotlivých poľovných revírov.

## Zásady v poľovníckom plánovaní

Užívateľ poľovného revíru hospodári podľa schváleného poľovníckeho plánu.

# Postup a zásady plánovania chovu raticovej zveri

## Jelenia zver

1. Jelenia zver sa chová v pomere pohlavia 1:1. Jarný kmeňový stav k 31. marcu je 40 % jeleňov, 40 % jeleníc a 20 % jelenčiat. Vekové rozvrstvenie jeleňov je I. veková trieda –dvojročné jelene 15 %, II. veková trieda – tri až päťročné jelene 33 %, III. veková trieda – šesť až deväťročné jelene 30 % a IV. veková trieda – desaťročné a staršie jelene 22 %.
2. Ak sú dosiahnuté podmienky podľa odseku 1 plán odstrelu jelenej zveri predstavuje 30 % z kmeňového stavu a z toho je 34 % jeleňov, 36 % jeleníc a 30 % jelenčiat. Z plánu odstrelu jeleňov je I. veková trieda 30 %, II. veková trieda 10 %, III. veková trieda 30 % a IV. veková trieda 30 %.
3. Ak je v kmeňovom stave prevaha jeleníc a mladej zveri, treba úmerne zvýšiť ich odstrel a obmedziť lov jeleňov II. a III. vekovej triedy. Ak sú kmeňové stavy jelenej zveri v revíri vyššie ako normované, treba loviť viac zveri ako je ročný prírastok, pričom treba loviť intenzívnejšie jelenice a jelenčatá. Ročný plán odstrelu sa v takomto prípade vypočíta podľa vzorca:

,

kde

O – ročný odstrel v ks,

P – očakávaný ročný prírastok v ks,

SS – skutočný jarný kmeňový stav v ks,

NS – normovaný kmeňový stav v ks,

D – počet rokov, za ktoré sa má dosiahnuť normovaný stav.

1. Údaje do vzorca je potrebné každoročne aktualizovať a údaj D sa každý rok počas redukcie znižuje o -1.
2. Ak je skutočný stav zveri v revíri nižší ako normovaný, postupuje sa opačne, t.j. loví sa menej zveri ako je prírastok a na prechodný čas treba znížiť intenzitu lovu samičej zveri. Plán odstrelu sa v takomto prípade vypočíta podľa vzorca:

.

## Srnčia zver

1. Srnčia zver sa chová v pomere pohlavia 1:1. V jarnom kmeňovom stave má byť približne 40 % srncov, 40 % sŕn a 20 % vlaňajších srnčiat. Vekové zloženie srncov v jarnom stave má byť takéto:
2. I. veková trieda - jednoročné srnce 18 %,
3. II. veková trieda - dva až päťročné srnce 54 %,
4. III. veková trieda - šesťročné a staršie srnce 28 %.
5. Zo sŕn má byť v I. vekovej triede – nevodiace ročné srny 17,5 % a v II. vekovej triede – dvojročné a staršie srny 82,5 %. Po správne vykonanej selekcii v jarnom kmeňovom stave v kategórii srnčiat má byť viac jedincov samčieho ako samičieho pohlavia.
6. Prevod samčej zveri do vyšších vekových tried pri kmeňovom stave 100 ks srnčej zveri a koeficiente prírastku 0,8 sa vypočíta takto: v jarnom kmeňovom stave je 11 srnčiat samčieho pohlavia, 7 srncov I. vekovej triedy, 21 srncov II. vekovej triedy a 11 srncov III. vekovej triedy. Letný stav pred odstrelom sa vyráta preradením celého počtu, t. j. 11 kusov srnčiat do I. vekovej triedy, celého počtu, t. j. 7 srncov z I. do II. vekovej triedy a asi 20 %, t. j. 4 srnce z II. do III. vekovej triedy.
7. Prevod samičej zveri do vyšších vekových tried sa robí podobným spôsobom ako u samčej zverí. Ak je v jarnom kmeňovom stave 10 srnčiat samičieho pohlavia, preradia sa všetky do I. vekovej triedy nevodiacich sŕn. Súčasne sa doplní stav srnčiat o polovicu očakávaného prírastku, t. j. 16 ks srnčiat samičieho pohlavia. Celý počet nevodiacich sŕn I. vekovej triedy, t.j. 7 ks preradí sa do II. vekovej triedy dospelých sŕn.
8. Ak sa skutočný stav srnčej zveri v revíri rovná normovanému a ak jeho štruktúra zodpovedá členeniu uvedenému v odseku 1, musí sa ročný odstrel rovnať ročnému prírastku, ktorý je asi 32 % z kmeňového stavu. Ak dôjde k úhynu dospelej zveri alebo k nadmerným stratám na srnčatách, treba odstrel primerane znížiť.
9. Z celkového plánu lovu majú srnce predstavovať asi 33 %, srny 35 % a srnčatá 32 %. Odporúča sa strieľať viac srnčiat samičieho pohlavia ako samčieho pohlavia. Štruktúra plánu lovu srncov má byť takáto:
10. I. veková trieda 36 %,
11. II. veková trieda 28 %,
12. III. veková trieda 36 %.
13. V pláne odstrelu sŕn má byť I. veková trieda zastúpená asi 30 % a II. veková trieda 70 %.
14. Ak skutočný stav zveri nezodpovedá normovanému, postupuje sa podobne ako pri plánovaní jelenej zveri.

## Danielia zver

1. Danielia zver sa chová v pomere pohlavia 1:1. V jarnom kmeňovom stave má byť približne 40 % danielov, 40 % danielie a 20 % vlaňajších danielčat. Vekové rozvrstvenie danielov v jarnom kmeňovom stave má byť:
2. I. veková trieda - dvojročné ihličiaky 8 %,
3. II. veková trieda – tri až štyri ročné vareškáre 8 %,
4. III. veková trieda - dospievajúce päť až sedemročné lopatáre 32 %,
5. IV. veková trieda - dospelé osemročné a staršie lopatáre 22 %.
6. Z danielic má byť v I. vekovej triede (nevodiace dvojročné danielice) asi 18 % a v II. vekovej triede (dospelé trojročné a staršie danielice) asi 82 %. Danielčatá sú v kmeňovom stave zastúpené v pomere pohlavia 1:1.
7. Prevod zveri do vyšších vekových tried sa robí podobne ako pri jelenej zveri, pričom treba brať do úvahy cieľový vek danielej zveri a počet ročníkov v jednotlivých vekových triedach.
8. Ak sa skutočný stav danielej zveri v revíri rovná normovanému a ak jeho štruktúra zodpovedá členeniu uvedenému v odseku 1, má sa ročný odstrel rovnať ročnému prírastku, ktorý je asi 30 % z kmeňového stavu, ak dôjde k úhynu dospelej zveri, treba plán odstrelu úmerne znížiť.
9. Z celkového plánu lovu daniele majú predstavovať 33 %, danielice 35 % a danielčatá 32 %. Štruktúra plánu lovu danielov má byť takáto:
10. I. veková trieda 30 %,
11. II. veková trieda 30 %,
12. III. veková trieda 10 %,
13. IV. veková trieda 30 %.
14. V pláne odstrelu danielic má byť I. veková trieda zastúpená asi 30 % a II. veková trieda 70 %.
15. Ak skutočný stav zveri v revíri nezodpovedá normovanému stavu, postupuje sa podobne ako pri plánovaní jelenej zveri.

## Muflonia zver

1. Muflonia zver sa chová v pomere pohlavia 1:1. V jarnom kmeňovom stave má byť približne 40 % muflónov, 40 % muflónic a 20 % vlaňajších muflónčat s miernou prevahou samčekov. Vekové rozvrstvenie muflónov v jarnom kmeňovom stave má byť nasledovné:
2. I. veková trieda – dva až trojročné mladé muflóny 47 %,
3. II. veková trieda – dospievajúce štyri až šesťročné muflóny 42 %,
4. III. veková trieda – dospelé sedemročné a staršie muflóny 11 %.
5. Z muflónic má byť v I. vekovej triede - nevodiace dvojročné muflónice 20 % a v II. vekovej triede – dospelé trojročné a staršie muflónice 80 %.
6. Prevod zveri do vyšších vekových tried sa robí podobne ako pri srnčej zveri, pričom treba zohľadniť cieľový lovný vek muflonej zveri a počet ročníkov v jednotlivých vekových triedach.
7. Ak sa skutočný stav muflonej zverí v revíri rovná normovanému a ak jeho štruktúra zodpovedá členeniu uvedenému v odseku 1, musí sa ročný odstrel rovnať ročnému prírastku, ktorý je asi 30 % z kmeňového stavu, ak je úhyn dospelej zveri treba plán odstrelu úmerne znížiť.
8. Z celkového plánu lovu muflóny majú predstavovať 33 %, muflónice 35 %, muflónčatá samčieho pohlavia 15 % a muflónčatá samičieho pohlavia 17 %. Štruktúra plánu lovu muflónov má byť nasledovná: I. veková trieda 50 %, II. veková trieda 10 %*,* III. veková trieda 40 %. V pláne odstrelu muflónic má byť I. veková trieda zastúpená asi 30 % a II. veková trieda 70 %.
9. Ak skutočný stav zveri v revíri nezodpovedá normovanému, postupuje sa podobne ako pri plánovaní jelenej zveri.

## Diviačia zver

1. Diviačia zver sa chová v pomere pohlavia 1:1. V jarnom kmeňovom stave má byť približne 23 % dospelých diviakov - dvojročných a starších, 23 % dospelých diviačie – dvojročných a starších, 24 % lanštiakov a 30 % diviačat vlaňajších.
2. V letnom kmeňovom stave pred odstrelom pri koeficiente prírastku 1,1 - 1,4 z celého kmeňového stavu, k jarnému stavu pribudne ešte 110-140 % tohtoročných diviačat v pomere pohlavia 1:1.
3. Prevod diviačej zveri sa prevedie takto: počet diviakov sa zvýši o polovicu lanštiakov, počet diviačic sa zvýši o polovicu lanštiakov. Všetky minuloročné diviačatá sa prevedú do triedy lanštiakov. Do triedy diviačat sa pripočíta celý tohoročný prírastok, t. j. 100-140 % prírastku z celého kmeňového stavu.
4. Prírastok však môže v jednotlivých rokoch značne kolísať, čo sa zohľadní v intenzite lovu diviačat v prvom kalendárnom roku ich života. Pri úhyne sa odstrel zníži o počet uhynutých kusov podľa veku a pohlavia.
5. Z celkového plánu lovu má na dospelé diviaky a diviačice pripadať asi 10 – 15 %, lanštiaky 20 – 25 % a diviačatá 60 – 70 %. Diviačia zver sa loví v pomere pohlavia 1:1. Koeficient prírastku diviačej zveri v oblasti so stálym výskytom vlka a medveďa je potrebné znížiť na 0,7 - 0,8 %.

## Selekcia zveri

Raticovú zver sa loví iba selektívnym spôsobom, to znamená, že zo stavu sa vyraďujú predovšetkým choré, slabé a podpriemerne vyvinuté jedince oboch pohlaví, pričom ukazovateľom chovnosti je nielen trofej, ale aj fyzický stav jedinca, kvalita jeho potomstva a pod. Kvalitné trofejové jedince sa môžu loviť v čase kulminácie trofeje. Kulminácia trofeje u jeleňov je 12 rokov, danielov 9 rokov, muflóny 7 rokov, srnec 6 rokov a diviak 6 rokov. Najintenzívnejší selektívny odstrel sa musí vykonať medzi mláďatami a v I. vekovej triede dospelej zveri a uprednostňovať selekciu podľa zdravotného stavu a telesného vývoja.

# Postup a zásady plánovania chovu a lovu malej zveri

## Zajačia zver

Zajačia zver sa chová v pomere pohlavia 1:1. Pri jarnom kmeňovom stave 1 000 ks, ktorý je zhodný s normovaným, a koeficiente prírastku 0,2 - 0,5 sa plán chovu a lovu stanoví takto: Jarný stav 1 000 ks, prírastok 500 ks, letný stav pred lovom 1 500 ks, rezerva na zimné straty 15 % z normovaného stavu, t. j. 150 ks, prípustný odlov - odstrel a chytanie 1 500 - (1 000 + 150) = 350 ks. Počítame s rezervou na zimné straty 10 – 20 %.

## Jarabičia zver

Jarabičiu zver chováme v pomere pohlavia 1:1. Spôsob výpočtu prípustného lovu je podobný ako pri zveri zajačej, ale počítame s vyššou rezervou na zimné straty 20 – 50 %.

## Bažantia zver

Bažantiu zver chováme mimo bažantníc v pomere pohlavia 1:3 – 5, alebo 1:6 – S v bažantniciach. Spôsob výpočtu prípustného lovu je podobný ako pri zveri zajačej, ale počítame s vyššou rezervou na zimné straty 15 – 30 %. Pri schvaľovaní plánu chovu a lovu orgány štátnej správy môžu povoliť redukciu bažanta – kohúta aj v prípade, že nie sú dosiahnuté normované stavy.

## Postup a zásady plánovania starostlivosti o zver

1. V záujme zabezpečenia starostlivosti o zver treba v poľovných revíroch vybudovať poľovnícke zariadenia v potrebnom počte. Za potrebný počet poľovníckych zariadení sa považuje:
2. na každých začatých 10 ks raticovej zveri, okrem diviačej, jedno krmovisko, ktoré je vybavené: 1 kŕmidlom so zásobníkom na objemové krmivo, 8 až 10 zastrešenými válovčekmi na jadrové krmivo a pri intenzívnom chove aj malou silážnou hrobľou a 3 až 4 kŕmnymi stolmi na jej podávanie a jedným válovcovým soľníkom. Ďalej treba vybaviť revír soľníkmi, aby na každých 3 až 6 ks raticovej zveri bol jeden soľník, pričom sa počítajú i soľníky na krmoviskách.
3. na každých začatých 100 ks diviačej zveri má byť 1 krmovisko na jadrové krmivo. V intenzívnom chove môže byť krmovisko vybavené ešte aj zariadením na podávanie siláže a dužinatého krmiva.
4. pre malú zver sa plánujú tieto kŕmne zariadenia:
	1. zajačia zver - jedno kŕmidlo na objemové krmivo a 1 soľník pre 10 až 20 ks,
	2. bažantia zver - jeden násypec pre 10 až 30 ks,
	3. jarabičia zver - jeden násypec pre 1 kŕdeľ,
	4. divé kačice – pri intenzívnom chove jeden kŕmny stôl na jadrové krmivo pre 20 až 30 ks,
	5. divé králiky – jedno kŕmidlo na objemové krmivo a jeden soľník pre jednu kolóniu.
5. pri plánovaní počtu kŕmidiel a soľníkov treba vychádzať zo zásady, že v revíri s lepšou bonitnou triedou a vyššou hustotou zveri počítame na jedno zariadenie viac kusov zveri v zmysle zásad uvedených v písmenách a) až c), ako v revíri horšej bonitnej triedy,
6. kŕmidlá, soľníky a posedy sa môžu umiestňovať v revíri po dohode s prenajímateľom poľovného revíru, v súlade s ochranou lesných a poľnohospodárskych kultúr.
7. Dĺžka prikrmovacieho obdobia závisí od polohy a nadmorskej výšky poľovného revíru, poveternostných pomerov a druhu zveri. Rozhodujúcim činiteľom je najmä priemerný počet dní so snehovou pokrývkou a jej priemerná výška. Čím je chov zveri v poľovnom revíri intenzívnejší, tým musí byť i prikrmovanie intenzívnejšie.
8. Najmenšia dĺžka prikrmovacieho obdobia pre plánovacie účely je nasledovná:
9. prežúvavá raticová zver, zajac a divý králik 110 dní,
10. diviačia zver 120 dní,
11. poľná srnčia zver 75 dní,
12. divé kačice 75 dní,
13. jarabice 100 dní,
14. bažanty 130 dní.

## Zlepšovanie úživnosti poľovného revíru

1. Úživnosť lesných poľovných revírov sa zlepšuje:
2. zakladaním lúk a políčok pre zver, ktorých plošná výmera závisí od lesnatosti krajiny, štruktúry lesov, najmä zastúpenia listnatých plodonosných drevín a intenzity obhospodarovania poľnohospodárskej krajiny najmenej 1 % z lesnej plochy.
3. melioráciou lesných lúčok a pasienkov.
4. Úživnosť poľných poľovných revírov sa zlepšuje:
5. zakladaním a udržiavaním trvalých remízok na nevyužitých poľnohospodárskych plochách a živých plotov z plodonosných kríkov pozdĺž poľných ciest a kanálov; najmenšia výmera týchto plôch má byť 0,5 % poľovnej plochy.
6. zakladaním a riadnym obhospodarovaním dočasných remízok, vrbovín, zahustených vetrolamov, hniezdnych políčok a biopásov pre zver.

## Postup a zásady sčítania zveri

1. Raticová zver sa podľa pohlavia a vekových tried sčítava:
2. v zime pri kŕmidlách,
3. podľa stôp na snehu,
4. pri pochôdzkach a postriežkach v revíri,
5. počas ruje.
6. Jelenia zver sa sčítava v rámci jednotlivých revírov. Sčítanie jelenej zveri sa koordinuje v rámci chovateľských oblastí, ostatné druhy zveri sa sčítavajú v rámci jednotlivých revírov. Sčítanie sa opakuje aspoň dvakrát v týždenných intervaloch a v rámci chovateľskej oblasti v rovnakom termíne.
7. Malá zver sa sčítava podľa týchto zásad:
8. zajace sa sčítavajú za pomoci rojnice taxátorov v pásoch, ktorých plochy musia predstavovať aspoň desatinu z celkovej výmery poľovného revíru, pričom v nich majú byť zahrnuté ako priemerne, tak aj pod - a nadpriemerne zazverené úseky. Zajace je výhodné sčítavať aj nočnou svetlo-metovou taxáciou z motorového vozidla. Pri prvom spôsobe môžu sa súčasne sčítať aj kŕdle jarabíc,
9. jarabice sa sčítavajú koncom zimy, kým ešte nie sú spárované, pričom kŕdle najľahšie možno sčítať pri násypcoch, pozdĺž ciest, tratí a kanálov, v blízkosti stohov, hospodárskych dvorov a pod., kde sa v zime najviac koncentrujú,
10. bažanty možno sčítať v zime pri násypcoch, na lesných okrajoch, kde vychádzajú na pašu, prípadne aj ich vyplašením z remízky alebo z určitého lesného úseku za pomoci honcov a psov,
11. prírastky malej zveri každoročne kolíšu, preto sa sčítava aj jej letný stav pred odstrelom k 30. septembru kalendárneho roka, ktorý je východiskom pre plánovanie lovu.
12. Vzácna zver sa sčítava podľa týchto zásad:
13. kamzíky sa sčítavajú v čase ruje a výška ich zimných strát sa zisťuje počas celej zimy a na jar pri topení snehu. Sčítanie sa vykoná naraz na celej lokalite.
14. medvede sa sčítavajú podľa sčítacieho formulára medveďov za príslušný rok. Do tohto formulára treba po celý rok zaznamenávať pozorované medvede a nájdené medvedie stopy. Stopy medvedích mláďat sa registrujú do konca apríla. Koncom roka sa urobí vyhodnotenie, koľko medveďov sa nachádza v revíri, či už trvalo alebo prechodne a do 31. decembra sa formulár odovzdá na príslušnom obvodnom lesnom úrade. Tento formulár tvorí zároveň prílohu k plánu lovu III. pre tie revíry, v ktorých sa žiadalo povolenie lovu medveďov. Evidujú sa vodiace medvedice, tohoročné medvieďaťa, 2-3 ročné medvede a dospelé jedince, Zaznamenáva sa šírka stôp predných a dĺžka stôp zadných láb (šírka x dĺžka v cm). Tohoročné medvieďatá majú stopy prednej laby široké 6-9 cm, vlaňajšie medvieďatá 9,5-12 cm, trojročné a staršie jedince do 11 rokov 12,1-15 cm, jedince so stopou širokou 15,1-18 cm sú najmenej 12 ročné a staršie. Ak je predná stopa širšia ako 17 cm a zadná dlhšia ako 27 cm, ide spravidla o starého samca.
15. dropy sa sčítavajú koncom zimy, kým sú v kŕdľoch, jednotne vo vopred stanovenom termíne v celom areáli rozšírenia a kohúty aj pozorovaním počas toku.
16. hlucháne a tetrovy sa sčítavajú na tokaniskách, pričom ich jarný stav sa pre nasledujúci rok stanoví odhadom tak, že sa zohľadní predpokladaná výška prírastku podľa klimatických podmienok a taktiež aj zistené zimné straty.
17. Výsledky sčítania zveri poľovný hospodár vykazuje na sčítacích hárkoch - Výkaz o sčítaní zveri. Vzor je v prílohe č. 21.
18. Sčítanie jarných kmeňových stavov zveri sa vykoná v termínoch, ktoré určí krajský lesný úrad.

## Druhy poľovníckych zariadení pre chov jednotlivých druhov zveri

1. Poľovnícke zariadenia pre chov jednotlivých druhov zveri
2. hlavný zásobník objemového krmiva,
3. kŕmidlo zo zásobníkom na objemové krmivo,
4. kŕmidlo na objemové krmivo bez zásobníka,
5. kŕmidlo s pohyblivou strechou na objemové krmivo,
6. zásobník na dužinaté alebo jadrové krmivo,
7. válovec na dužinaté alebo jadrové krmivo,
8. zásyp pre bažanty,
9. soľník,
10. kŕmny stôl pre jadrové, dužinaté a silážne krmivo,
11. násypec bez zásobníka,
12. násypec so zásobníkom,
13. kŕmidlo pre zajaca,
14. napájadlo.
15. Ostatné poľovnícke zariadenia
16. posed kazateľnicový otvorený,
17. posed kazateľnicový krytý,
18. posed rebríkový,
19. poľovnícka chata,
20. odchytové zariadenie,
21. iný poľovnícky objekt.

## Prikrmovanie zveri

1. Minimálne množstvo krmiva pre zver je v prílohe č. xx.
2. Dĺžka prikrmovacieho obdobia je v prílohe č. xx.

## Vnadenie diviačej zveri

1. Na vnadenie diviačej zveri možno použiť jadrové krmivo vrátane obilného odpadu, ktoré sa
2. ....
3. ....
4. ....
5. Pri kontrole vnadiska môže byť na jednom vnadisku najviac 10 kg jadrového krmiva.
6. Vnadiská možno v poľovnom revíri zriaďovať v najväčšom počte 1 vnadisko na ... ha poľovnej plochy.

# Tretia časť

## Obsah evidencie zmlúv

1. Evidencia zmlúv obsahuje
2. názov poľovného revíru,
3. užívateľa poľovného revíru,
4. zmluvné strany,
5. štatutárni zástupcovia užívateľa poľovného revíru,
6. dátum uzatvorenia zmluvy,
7. dátum evidovania zmluvy,
8. zmeny a doplnky zmluvy a dátumy ich evidencie,
9. v prílohe jeden výtlačok zmluvy alebo jej zmeny alebo doplnku.
10. Evidencia zmlúv vlastníkov obsahuje
11. názov poľovného revíru,
12. názov užívateľa poľovného revíru,
13. zmluvné strany,
14. osoby, poverené zastupovať užívateľa poľovného revíru,
15. dátum uzatvorenia,
16. dátum evidovania,
17. zmeny a doplnky a dátum ich evidencie,
18. v prílohe jeden výtlačok zmluvy vlastníkov alebo jej zmeny alebo doplnku.

# Štvrtá časť

# Skúška z poľovníctva

## Základné ustanovenia

1. Účelom skúšok je teoreticky a prakticky pripraviť uchádzača a zistiť, či má požadované vedomosti potrebné na chov, ochranu, zveľaďovanie a lov zveri, či ovláda právne predpisy upravujúce výkon práva poľovníctva, či vie bezpečne zaobchádzať s poľovníckou zbraňou, či teoreticky a prakticky ovláda zásady streľby z nej, či vie prakticky a teoreticky poskytnúť prvú pomoc pri úrazoch spôsobených pri výkone práva poľovníctva.
2. Skúšky z poľovníctva pozostávajú z prípravnej časti a overovacej časti.

## Prípravná časť

1. Uchádzač pred overovacou časťou skúšky absolvuje prípravnú časť, ktorá sa člení na prípravu:
2. teoretickú,
3. praktickú,
4. streleckú.
5. Prípravnú časť skúšky organizuje obvodná komora (ďalej len „organizátor“), ktorú touto činnosťou poverilo prezídium komory.
6. Uchádzač sa na prípravnú časť skúšky prihlasuje organizátorovi skúšky písomne, vzor prihlášky je v prílohe č. 22.
7. Organizátor usporiada prípravnú časť, ak sa na ňu prihlási najmenej 10 uchádzačov. Ak sa prihlási menej ako 10 uchádzačov, alebo je to z ekonomických dôvodov vhodné, dohodne sa na usporiadaní spoločnej prípravnej časti skúšky s inou obvodnou komorou.
8. Organizátor zabezpečí:
9. základný študijný materiál, materiálne a technické podmienky teoretickej prípravy,
10. kvalifikovaných prednášateľov na školenie,
11. praktickú prípravu,
12. streleckých inštruktorov na streleckú prípravu s poľovníckymi zbraňami,
13. organizáciu skúšok,
14. zodpovednostné a úrazové poistenie uchádzačov.
15. Organizátor oznámi 10 dní vopred termín začatia prípravnej časti príslušnému Obvodnému lesnému úradu a komore a najneskôr 10 dní po začatí prípravnej časti zašle príslušnému Obvodnému lesnému úradu a komore menné zoznamy uchádzačov, zaradených do prípravnej časti s presnými údajmi ich totožnosti – meno, priezvisko, adresa, číslo občianskeho preukazu.
16.

## Teoretická príprava

1. Termín a miesto teoretickej prípravy oznámi organizátor uchádzačovi písomne, najneskôr 14 dní pred jej konaním.
2. Teoretická príprava trvá 70 vyučovacích hodín a prednáša sa počas nej učebná látka podľa skúšobných predmetov pre skúšky z poľovníctva (ďalej len „skúšobných predmetov“) podľa § 48 v rozsahu uvedenom v prílohe č. 23. Organizátor vedie prehľad o odprednášanej látke, ktorý podpisujú jednotliví prednášatelia a prehľad o účasti uchádzačov na prednáškach, ktorí podpisujú uchádzači. Účasť na prednáške potvrdzuje prednášateľ uchádzačovi po ukončení prednášky svojim podpisom v zázname o absolvovaní teoretickej prípravy. Počas jedného dňa môže teoretická príprava trvať najviac 8 hodín.
3. Prednášateľmi teoretickej prípravy môžu byť len osoby uvedené v § 50.
4. Teoretická príprava sa považuje za absolvovanú vtedy, ak uchádzač absolvuje aspoň 56 vyučovacích hodín.
5. Ak uchádzač z objektívnych, preukázateľných dôvodov nemôže absolvovať 56 vyučovacích hodín, môže orgán obvodnej komory na základe jeho žiadosti rozhodnúť, že zvyšnú časť teoretickej prípravy môže uchádzač absolvovať individuálne. Zároveň mu na takúto prípravu pridelí kvalifikovaného prednášateľa, ktorý absolvovanie jednotlivých prednášok vyznačí v zázname. Náklady spojené s individuálnou prípravou uhrádza uchádzač organizátorovi.
6. Absolvovanie teoretickej prípravy potvrdzuje organizátor v zázname o prípravnej časti skúšky uchádzača (ďalej len „záznam“). Vzor záznamu je uvedený v prílohe č. 24.
7.

## Praktická príprava

1. Praktická príprava sa vykonáva po skončení teoretickej prípravy. Vykonáva sa prevažne v poľovnom revíri a na akciách organizovaných organizátorom prípravnej časti v rozsahu najmenej 40 hodín v trvaní najmenej 12 mesiacov s náplňou uvedenou v prílohe č. 25.
2. Zaradenie uchádzača na praktickú prípravu vykoná organizátor po dohode s užívateľmi poľovných revírov.
3. Absolvovanie praktickej prípravy potvrdzuje priebežne uchádzačovi užívateľ poľovného revíru, v ktorom sa vykonáva v zázname; absolvovanie akcií usporiadaných organizátorom prípravnej časti potvrdzuje ich organizátor v zázname (príloha č. 24).

Praktickú prípravu vyhodnocuje organizátor v zázname (príloha č. 24).

1.

## Strelecká príprava

1. Strelecká príprava pozostáva:
2. zo streleckého výcviku s poľovníckymi zbraňami,
3. zo skúšky zo streľby z poľovníckych zbraní,
4. z teoretickej a praktickej skúšky zásad bezpečného zaobchádzania so zbraňami, skúšky zo základov konštrukcie činnosti strelných zbraní a streliva a teórie streľby, poskytovania prvej pomoci pri úrazoch spôsobených pri výkone práva poľovníctva.
5. Streleckú prípravu s poľovníckymi zbraňami možno vykonať len na schválenej strelnici po skončení teoretickej prípravy.
6. Strelecký výcvik pozostáva zo 4 cvičení v streľbe a zaobchádzaní s poľovníckymi zbraňami, a to dvakrát s brokovou poľovníckou zbraňou a dvakrát s guľovou poľovníckou zbraňou. Uchádzač musí absolvovať všetky 4 cvičenia, čo potvrdí strelecký inštruktor menovaný organizátorom prípravnej časti v zázname (príloha č. 24).
7. Po absolvovaní streleckého výcviku uchádzač vykoná skúšku zo streľby z poľovníckych zbraní. Výsledok skúšky vyznačí strelecký inštruktor delegovaný komorou v zázname (príloha č. 24). Táto skúška sa považuje za vykonanú, ak uchádzač:
8. zasiahne najmenej 3 z 10 terčov pri streľbe z brokovej zbrane,
9. dosiahne najmenej 40 bodov zo 100 možných pri streľbe z guľovej zbrane.
10. Splnenie limitu vyznačí inštruktor v zázname (príloha č. 24). Ak uchádzač nesplní limity podľa odseku 4, musí skúšku zo streľby opakovať na vlastné náklady.
11. Dodržiavanie zásad bezpečného zaobchádzania so zbraňami a základy konštrukcie činnosti strelných zbraní a streliva hodnotí strelecký inštruktor delegovaný komorou počas záverečných skúšok zo streleckej prípravy. Každý z uchádzačov si vytiahne po jednej otázke z časti C a E skúšobných otázok na získanie odbornej spôsobilosti na držanie a nosenie zbraní. Ak uchádzač na tieto otázky v požadovanom rozsahu zodpovie, inštruktor zapíše do záznamu (príloha č. 24) číslo vytiahnutých otázok a hodnotenie „vyhovel“. Ak na niektorú otázku nezodpovie v požadovanom rozsahu, zápis do záznamu nevykoná. Takýto uchádzač môže túto časť záverečnej skúšky zo strelectva znovu absolvovať najskôr o 10 dní na vlastné náklady individuálne alebo na záverečnej skúške zo strelectva u iného organizátora.
12. Znalosť zo základov poskytovania prvej pomoci pri poraneniach spôsobených strelnými zbraňami hodnotí praktický lekár delegovaný na skúšku. Každý z uchádzačov si vytiahne jednu otázku z časti D skúšobných otázok na získanie odbornej spôsobilosti na držanie a nosenie zbraní. Ak uchádzač na túto otázku v požadovanom rozsahu zodpovie, lekár zapíše do záznamu (príloha č. 24) číslo vytiahnutej otázky a hodnotenie „vyhovel“. Ak na niektorú otázku nezodpovie v požadovanom rozsahu, zápisu do záznamu nevykoná. Uchádzač, ktorý neuspel, môže skúšku zo základov poskytovania prvej pomoci pri poraneniach spôsobených strelnými zbraňami túto časť záverečnej skúšky zo strelectva znovu absolvovať najskôr o 10 dní na vlastné náklady individuálne alebo na záverečnej skúške zo strelectva u iného organizátora.
13. Vyhodnotenie streleckej prípravy vykoná strelecký inštruktor delegovaný komorou. Uchádzačovi, ktorý splní požadované kritériá, splnenie podmienok streleckej prípravy vyznačí v zázname (príloha č. 24). Strelecký inštruktor do 15 dní po absolvovaní praktickej skúšky zo strelectva zašle na kanceláriu komory hlásenie o výsledku praktickej skúšky zo strelectva (príloha č. 26).
14.

## Overovacia časť skúšky z poľovníctva

1. Overovaciu časť skúšky (ďalej len „skúšku“) organizuje obvodná komora.
2. Žiadosť o vykonanie skúšky podáva uchádzač organizátorovi po skončení prípravnej časti na tlačive, ktorého vzor je uvedený v prílohe č. 27. Organizátor skontroluje úplnosť žiadosti a predložených dokladov, prerokuje ich na najbližšom zasadnutí orgánu komory a na overovaciu časť skúšky pripustí len tých uchádzačov, ktorí splnili všetky podmienky prípravnej časti skúšky. Menný zoznam aj s adresami uchádzačov, pripustených ku skúške zašle spolu so žiadosťou o delegovanie skúšobnej komisie a s výpisom uznesenia orgánu obvodnej komory kancelárii komory na kancelária komory najneskôr do 30 dní pred termínom konania skúšky. Tento zoznam v jednom vyhotovení zašle aj príslušnému okresnému úradu.
3. Uchádzač, ktorý nemôže vykonať skúšku u organizátora prípravnej časti skúšky, písomne požiada kancelária komory o zaradenie a vykonanie skúšky u iného organizátora.
4. Uchádzač, ktorý nie je držiteľom zbrojného preukazu, môže zároveň požiadať o vykonanie doplnkovej skúšky z poľovníctva pre získanie spôsobilosti pre držanie zbraní a streliva.
5. Uchádzač pred vykonaním skúšky uhradí organizátorovi skúšky poplatok za vykonanie skúšky (ďalej len „skúšobný poplatok“), z ktorého sa uhradia náklady spojené s vykonaním skúšky.
6. Uchádzač k žiadosti pripojí:
7. doklad o zaplatení skúšobného poplatku,
8. záznamy a doklady podľa § 44 ods. 6, § 45 ods. 4 a § 46 ods. 7.
9. Organizátor skúšky nepripustí na skúšku uchádzača, ktorý:
10. v kalendárnom roku, v ktorom žiada o vykonanie skúšky nedovŕši 16 rokov veku,
11. nesplnil podmienky uvedené v odseku 6,
12. nesplnil podmienky absolvovania prípravnej časti, uvedené v § 44, § 45, § 46.
13. Nepripustenie na skúšku oznámi organizátor skúšky uchádzačovi písomne najneskôr 15 dní pred skúškou.
14. Uchádzač, ktorý nebol pripustený na skúšku, môže požiadať o vykonanie skúšky v najbližšom termíne, ak splní podmienky uvedené v odseku 6 a 7.
15. Organizátor oznámi miesto a termín konania skúšky uchádzačom najmenej 15 dní vopred.
16. Ak sa pozvaný uchádzač na skúšku z vážnych dôvodov nedostaví, organizátor skúšok na základe písomného zdôvodnenia uchádzača môže odporučiť vykonanie skúšky v náhradnom termíne, alebo mu navrhne vykonanie skúšky v ďalšom termíne. Písomné zdôvodnenie doručí uchádzač organizátorovi skúšok najneskôr do 15 dní od konania skúšky. Pri neúčasti na skúške nevzniká mu nárok na vrátenie skúšobného poplatku. Absolvovanie skúšky v náhradnom termíne je možné do 1 roku od pôvodného termínu skúšky.
17. Organizátor zabezpečí na skúšku učebné pomôcky, najmä preparáty zveri, trofeje, poľovnícke zbrane, rôzne druhy nábojov, prípadne iné názorné pomôcky.
18.

## Skúšobné predmety skúšky z poľovníctva

1. Prípravná i overovacia časť skúšky z poľovníctva sa absolvuje z nasledovných skúšobných predmetov skúšky z poľovníctva (ďalej len „skúšobných predmetov“):
2. poľovnícka osveta (I),
3. poľovnícka zoológia a biológia (II),
4. starostlivosť o zver a choroby zveri (III),
5. lov zveri a poľovnícke plánovanie (IV),
6. poľovnícka kynológia (V),
7. právne predpisy na úseku poľovníctva, zbraní a streliva a ochrany prírody (VI),
8. poľovnícke strelectvo a prvá pomoc pri úrazoch spôsobených pri výkone poľovníctva (VII).
9. Komora po prerokovaní s ministerstvom určí pre každý skúšobný predmet z poľovníctva po 60 otázok do 90 dní od nadobudnutia účinnosti tohto Skúšobného poriadku, ktoré sa zoskupia do trojíc v rámci jednotlivých skúšobných predmetov. Prípadné zmeny skúšobných otázok vydá komora po prerokovaní s ministerstvom vždy najneskôr do konca februára príslušného roka s tým, že podľa nového znenia skúšobných otázok sa skúša až od 1. mája. Ak tak neučiní, zostáva v platnosti posledné znenie skúšobných otázok.

## Skúšobná komisia

1. Skúšobná komisia pre skúšky z poľovníctva (ďalej len „komisia“) je 9 členná a pozostáva z predsedu, podpredsedu a zo skúšobných komisárov pre jednotlivé predmety. Komisia môže skúšať, ak sa skúšky zúčastní najmenej 8 skúšobných komisárov.
2. Členom komisie môže byť len občan Slovenskej republiky, ktorý spĺňa kvalifikačné predpoklady uvedené v § 50 a je zapísaný v zozname skúšobných komisárov, ktorý vedie kancelária komory .
3. Predsedom a podpredsedom komisie môže byť len osoba, ktorá spĺňa kvalifikačné predpoklady pre všetky skúšobné predmety podľa § 9 Skúšobného poriadku a vykonáva funkciu skúšobného komisára najmenej dva roky. Predseda a podpredseda komisie môže pri neúčasti niektorého zo skúšobných komisárov skúšať ktorýkoľvek skúšobný predmet.
4. Kancelária komory zapíše do zoznamu skúšobných komisárov osobu uvedenú v odseku 2, ktorá písomne požiada o takýto zápis a preukáže kvalifikačné predpoklady uvedené v § 50. Skúšobný komisár môže byť za porušenie skúšobného poriadku vyškrtnutý zo zoznamu skúšobných komisárov uznesením prezídia komory na návrh skúšobnej komisie, kontrolných orgánov alebo organizátora skúšok. Proti takémuto rozhodnutiu prezídia komory nie je možno sa odvolať.
5. Skúšobnému komisárovi zapísanému do zoznamu podľa odseku 2 vydá kancelária komory preukaz skúšobného komisára, vzor ktorého je uvedený v prílohe č. 28. V preukaze skúšobného komisára sa vyznačia skúšobné predmety, pre skúšanie ktorých skúšobný komisár spĺňa kvalifikačné predpoklady.
6. Skúšobný komisár môže v jednom dni skúšať iba jeden skúšobný predmet.
7. Člen komisie má nárok na odmenu za vykonanú prácu a úhradu cestovných výdavkov, ktoré sa uhrádzajú zo skúšobného poplatku podľa § 47 ods. 5.
8.

## Kvalifikačné predpoklady členov komisie, prednášateľov a streleckých inštruktorov v prípravnom kurze

1. Skúšobným komisárom pre všetky skúšobné predmety alebo prednášateľom v prípravnej časti pre všetky skúšobné predmety môže byť len ten, kto je držiteľom poľovného lístku najmenej päť rokov a absolvoval:
2. Lesnícku fakultu Technickej univerzity Zvolen,
3. strednú lesnícku školu, alebo
4. vyššiu poľovnícku skúšku.
5. Skúšobným komisárom a prednášateľom pre skúšobný predmet uvedený v § 48 ods. 1 písm. e) môže byť aj kynologický rozhodca pre pracovný výkon a posudzovanie exteriéru psov poľovných plemien.
6. Skúšobným komisárom alebo prednášateľom pre skúšobný predmet uvedený v § 48 ods. 1 písm. g) môže byť aj strelecký inštruktor, strelecký rozhodca a súdny znalec z odboru strelectva.
7. Skúšobným komisárom alebo prednášateľom pre skúšobné predmety uvedené v § 48 ods. 1 písm. b), c), f), môžu byť aj absolventi vysokej školy príslušného zamerania.
8. Ministerstvo v spolupráci s komorou môže vykonať overenie odbornej spôsobilosti skúšobných komisárov.

## Zostavovanie skúšobných komisií a ich delegovanie na skúšky

1. Komisie zostavuje obvodná komora zo skúšobných komisárov evidovaných ako členov komory v pôsobnosti obvodnej komory zapísaných v zozname vedenom kanceláriou komory a o ich zaradení rozhoduje na základe kvalifikačných predpokladov uvedených v § 50.
2. Komisie obvodnej komory na základe žiadosti organizátora skúšky podanej minimálne 30 dní pred konaním skúšok deleguje na skúšky kancelária komory . Skúšky sú verejné. Verejnosť však nesmie rušiť priebeh skúšok ani ovplyvňovať ich výsledok.
3. Komisie nemôžu vykonávať skúšky v okrese alebo regióne, kde boli zriadené.
4. Komisie pre opravné skúšky z poľovníctva zostavuje kancelária komory zo skúšobných komisárov zapísaných v zozname a deleguje ich na skúšky.
5.

## Priebeh a hodnotenie skúšky

1. Predseda komisie pred začatím skúšky preverí zoznamy uchádzačov a podklady potrebné pre vykonanie skúšky. Zistené nedostatky oznámi organizátorovi skúšky. Ak organizátor skúšky v priebehu skúšky neodstráni zistené nedostatky, predseda komisie vylúči uchádzača zo skúšok alebo skúšky pozastaví.
2. Skúšku riadi predseda komisie. Komisia môže v jednom dni vyskúšať najviac 20 uchádzačov.
3. Pri skúške je uchádzač povinný členom komisie preukázať svoju totožnosť.
4. Uchádzač si z každého skúšobného predmetu uvedeného v § 48 ods. 1 písm. a) až g) vytiahne trojicu otázok, na ktoré odpovedá. Uchádzač má právo na 15 minútovú písomnú prípravu ku každému skúšobnému predmetu.
5. Skúšobný komisár klasifikuje odpoveď uchádzača stupňom:
6. prospel – ak zodpovie na otázku úplne,
7. neprospel – ak zodpovie na otázku nesprávne alebo nevie na otázku odpovedať.
8. Uchádzač zo skúšobného predmetu neprospel, ak bol takto hodnotený najmenej z dvoch otázok. Ak bol stupňom neprospel hodnotený len z jednej z otázok, skúšobný komisár mu dá dve doplňujúce otázky zo skúšaného predmetu. Ak bol z oboch doplňujúcich otázok hodnotený stupňom prospel, výsledné hodnotenie je prospel. Ak na jednej z doplňujúcich otázok odpovie nesprávne alebo nevie odpovedať, výsledné hodnotenie predmetu je neprospel.
9. O celkovom výsledku skúšky rozhodne komisia na neverejnej porade. Rozhodnutie komisie je konečné a žiadny opravný prostriedok sa proti nemu nepripúšťa.
10. Celkový výsledok skúšky sa klasifikuje
11. prospel,
12. neprospel.
13. O priebehu a výsledku skúšky vyhotoví komisia písomný záznam a dokumentáciu. Vzor záznamu a dokumentácie je uvedený v prílohe č. 29. Predseda skúšobnej komisie po vykonanej skúške znehodnotí záznam o prípravnom školení jeho perforovaním v pravom hornom rohu.
14. Uchádzača, ktorý použil pri skúške nedovolené pomôcky alebo sa inak pokúsil ovplyvniť výsledok skúšky, hodnotí skúšobný komisár stupňom neprospel, čo osobitne vyznačí aj v rubrike „poznámka“ v klasifikačnom zázname.
15.

## Vysvedčenie o skúške

1. Uchádzač dostane o vykonaní skúšky vysvedčenie. Ak neprospel, vysvedčenie sa vystaví, ale uhlopriečne sa prečiarkne červeným perom, uchádzačovi sa nevydá, založí sa do archívnych dokladov o skúške. Ak neprospel z viac ako dvoch predmetov, musí absolvovať celý prípravný kurz a záverečnú skúšku. Vzor vysvedčenia je uvedený v prílohe č. 30.
2. Vysvedčenie podpíše predseda a všetci členovia komisie podľa prílohy č. 30. Organizátor označí vysvedčenie odtlačkom svojej úradnej pečiatky. Administratívne práce spojené so skúškami zabezpečuje organizátor skúšky.
3. Pri strate vysvedčenia duplikát vydáva organizátor na základe klasifikačného prehľadu na náklady žiadateľa.

## Opravná skúška

1. Ak uchádzač na skúške neprospel najviac z dvoch skúšobných predmetov, vykoná opravnú skúšku iba z týchto skúšobných predmetov.
2. Žiadosť o vykonanie opravnej skúšky, ktorej vzor je v prílohe č. 31, zasiela uchádzač prostredníctvom organizátora, na ktorej neprospel, kancelárii komory. Organizátor skúšky pripojí k žiadosti kópiu klasifikačného prehľadu zo skúšky, na ktorej uchádzač neprospel.
3. Kancelária komory oznámi uchádzačovi najneskôr 30 dní pred skúškou miesto a dátum vykonania opravnej skúšky a zašle jeho žiadosť aj s prílohami organizátorovi tejto skúšky. Organizátor skúšky pozve uchádzača na skúšku najneskôr 15 dní vopred.
4. Ak sa opravná skúška nemôže vykonať v termíne riadnej skúšky na niektorej obvodnej komore určí miesto a termín opravnej skúšky kancelária komory po dohode s organizátorom.
5. Na opravnej skúške hodnotí skúšobná komisia odpovede uchádzača podľa § 52 ods. 5. Ak uchádzač aj na opravnej skúške neprospel z jedného predmetu, môže vykonať skúšku z poľovníctva až po opätovnom absolvovaní prípravnej časti skúšky.
6. Pri organizovaní opravnej skúšky sa postupuje podľa § 47 ods. 12.
7. Po úspešnom absolvovaní opravnej skúšky vydá komisia uchádzačovi vysvedčenie o skúške podľa § 53 na základe kópie klasifikačného prehľadu z prvej skúšky overenej organizátorom skúšky a klasifikačného záznamu a prehľadu z opravnej skúšky.
8. Poplatok za opravnú skúšku hradí uchádzač organizátorovi opravnej skúšky vopred.
9. Ak sa uchádzač na opravnú skúšku nedostaví, kancelária komory na základe písomného zdôvodnenia môže povoliť vykonanie opravnej skúšky v náhradnom termíne. Neúčasťou na opravnej skúške mu nevzniká nárok na vrátenie skúšobného poplatku.
10. Uchádzač môže opravnú skúšku vykonať iba raz, a to do jedného roku odo dňa riadnej skúšky. Ak pri opravnej skúške neprospel, musí absolvovať znovu prípravnú i overovaciu časť skúšky.

## Doplnková skúška z poľovníctva

1. Doplnkovú skúšku z poľovníctva pre získanie odbornej spôsobilosti na držanie zbraní a streliva skupiny D, E a F (ďalej len „doplnková skúška“) organizuje a zabezpečuje organizátor skúšky z poľovníctva.
2. Doplnková skúška z poľovníctva sa vykonáva v rozsahu ustanovenom osobitným predpisom[[1]](#footnote-2)) a náklady súvisiace s jej vykonaním hradí uchádzač.
3. Doplnkovú skúšku z poľovníctva môžu vykonať len osoby, ktoré hodnoverným dokladom preukážu, že absolvovali skúšku z poľovníctva alebo získali vzdelanie, ktoré túto skúšku nahrádza.
4. Podľa časti C a E skúšobných otázok MV SR skúša uchádzačov v rámci záverečných skúšok zo streleckej prípravy podľa § 46 ods. 6 strelecký inštruktor delegovaný kanceláriou komory.
5. Podľa časti D skúšobných otázok skúša uchádzačov v rámci záverečných skúšok zo streleckej prípravy podľa § 46 ods. 7 lekár.
6. Uchádzač, ktorý je hodnotený stupňom nevyhovel, z niektorej časti otázok C, D, E, nie je pripustený ku skúške z poľovníctva, ani k záverečnej ústnej doplnkovej skúške.
7. Skúšobná komisia pre záverečnú časť doplnkovej skúšky sa skladá z dvoch skúšobných komisárov pre skúšky z poľovníctva, a to komisára pre skúšobný predmet podľa § 48 ods. 1 písm. f) a skúšobného komisára pre predmet podľa § 48 ods. 1 písm. g). Komisárov menuje usporiadajúca obvodná komora a jedného z nich poverí funkciou predsedu skúšobnej komisie. Tretieho člena skúšobnej komisie deleguje na požiadanie obvodnej komory príslušné okresné riaditeľstvo policajného zboru.
8. Miesto a termín konania skúšky určí predseda skúšobnej komisie a prostredníctvom organizátora skúšok 7 dní vopred o tom upovedomí všetkých uchádzačov.
9. Predseda skúšobnej komisie riadi zasadnutie a činnosť skúšobnej komisie a zodpovedá za jednotný, vecne správny a objektívny postup komisie pri skúšaní. Zodpovedá za vypracovanie zápisnice o doplnkovej skúške podľa prílohy č. 32, ktorá sa archivuje najmenej 20 rokov.
10. Skúšobná komisia skúša uchádzačov z častí skúšobných otázok A a B 1 až 4 vydaných MV SR tak, že z každej časti si uchádzač vytiahne jednu otázku. Uchádzač, ktorý si vytiahol otázky, má nárok na 30 minútovú prípravu, ktorú možno skrátiť len na základe jeho výslovného požiadania. Počas odpovede môže uchádzač nazerať len do poznámok, ktoré si napísal počas prípravy. Ak použije pri skúške nedovolené pomôcky, môže ho predseda komisie z ďalšieho priebehu skúšky vylúčiť.
11. Uchádzača, ktorý hodnovernými dokladmi preukáže získanie vzdelania, ktoré umožňuje započítanie niektorých častí skúšky, možno od povinnosti absolvovať túto časť skúšky oslobodiť podľa osobitného predpisu.[[2]](#footnote-3))
12. Po skončení odpovede na všetky otázky vyzve predseda členov komisie na neverejnej porade na celkové zhodnotenie skúšky. Každý člen komisie oznámi a na požiadanie predsedu odôvodni svoje rozhodnutie. Kvalifikačným stupňom vyhovel sa hodnotí žiadateľ, ktorý správne zodpovedal na všetky otázky a preukázal, že v požadovanej miere ovláda určenú problematiku, jej obsahu rozumie a má schopnosť získané vedomosti prakticky uplatniť. Uchádzač, ktorý nepreukázal dostatočné vedomosti, sa hodnotí stupňom nevyhovel. Ak bol hodnotený stupňom nevyhovel čo i len z jednej časti otázok, výsledné hodnotenie je nevyhovel. Predseda komisie na základe vyjadrenia členov ustanoví výsledok skúšky, ktorý zapíše do zápisnice o skúške. Výsledky skúšok sa vyhlasujú verejne.
13. Žiadateľ, ktorý v priebehu skúšky odstúpil od skúšky, alebo bol od skúšky vylúčený, sa hodnotí klasifikačným stupňom nevyhovel.
14. Žiadateľom, ktorí pri skúške vyhoveli, vystaví skúšobná komisia vysvedčenie (príloha č. 33), ktoré podpíšu všetci skúšobní komisári a opatria ho pečiatkou organizátora a okresného riaditeľstva policajného zboru.
15. Rozhodnutie skúšobnej komisie o výsledku skúšky je konečné a nepripúšťa sa proti nemu žiadny opravný prostriedok.
16. Uchádzač je povinný uhradiť usporiadateľovi skúšky všetky náklady spojené s vykonaním skúšky. Náklady, ktoré vzniknú uchádzačovi v súvislosti s prípravou a vykonaním skúšky, znáša žiadateľ.
17. Uchádzač, ktorý na doplnkovej skúške z poľovníctva neuspeje, môže túto opätovne absolvovať u pôvodného organizátora skúšky alebo iného organizátora skúšky. Ak chce skúšku vykonať u iného organizátora skúšky, spolu so žiadosťou musí priložiť záznam o prípravnej časti skúšky z poľovníctva a odporučenie na opravnú skúšku od pôvodného organizátora skúšky.

## Uschovávanie dokladov

1. Organizátor uschová výsledky skúšok a doklady o vykonaní skúšky 25 rokov.
2. Klasifikačný prehľad, číselný prehľad a zápis o priebehu a výsledkoch skúšok z poľovníctva zasiela organizátor skúšky kancelárii komory.
3. Organizátor bezodkladne po vykonaní skúšok zašle kópiu klasifikačného prehľadu kandidátov na všetky obvodné lesné úrady podľa trvalého pobytu uchádzačov, ktorí úspešne vykonali skúšku z poľovníctva.

## Záznam z kontroly skúšky

Nedostatky v organizačnom zabezpečení alebo v činnosti komisie, v činnosti skúšobných komisárov uvedie kontrolný orgán v prílohe č. 29.

# Skúška poľovného hospodára

## Základné ustanovenia

1. Skúška pre poľovníckych hospodárov (ďalej len „skúška hospodára“) sa koná pred skúšobnou komisiou menovanou prednostom krajského lesného úradu.
2. Skúšku hospodára nemusia skladať absolventi odborných lesníckych škôl najmenej na úrovni lesníckych majstrovských škôl a tí, ktorí preukážu, že zložili vyššiu odbornú poľovnícku skúšku alebo štátnu skúšku lesnícku.
3. Žiadosť o pripustenie na skúšku hospodára sa podáva na Obvodnom lesnom úrade príslušnom podľa trvalého pobytu žiadateľa najneskôr do konca decembra predchádzajúceho roku,v ktorom sa skúška hospodára koná. K žiadosti pripojí krátky životopis s prehľadom o poľovníckej praxi. O pripustení na skúšku hospodára rozhoduje obvodný lesný úrad. O rozhodnutí upovedomí žiadateľa najneskôr 30 dní pred termínom skúšky hospodára.

## Prípravné školenie

Obvodný lesný úrad v spolupráci s obvodnou poľovníckou komorou v záujme uľahčenia prípravy na skúšku hospodára usporiada prípravné školenie zamerané najmä na otázky poľovníckeho plánovania a poľovníckeho hospodárenia. Účasť na prípravnom školení je dobrovoľná. Náklady na prípravné školenie znášajú žiadatelia o školenie a uhrádzajú ho organizátorovi prípravného školenia najneskôr 7 dní pred termínom prípravného školenia.

## Čas skúšok

Skúška hospodára sa koná raz do roka. Ak sa na skúšku hospodára prihlási menej ako 10 žiadateľov, obvodný lesný úrad sa o vykonaní skúšky hospodára dohodne s iným obvodným lesným úradom.

## Skúška

Skúška hospodára je písomná a ústna. Celá skúška hospodára sa zameria na plnenie praktických úloh, ktoré vyplývajú z oprávnení a povinností poľovníckeho hospodára (§ 22 zákona). Pred začatím skúšky hospodára preukáže žiadateľ o skúšku hospodára skúšobnej komisii svoju totožnosť občianskym preukazom.

## Písomná skúška

1. Najprv sa koná písomná skúška formou písomného testu.
2. Žiadateľ si vyžrebuje losovaním pre písomnú skúšku číslo písomného testu Súčasťou písomného testu je poľovnícke plánovanie. Trvanie celej písomnej skúšky nepresahuje 2 hodiny.
3. Žiadateľom o skúšku hospodára nie je dovolené používať pri skúške pomôcky, okrem kalkulačky a pomôcok, ktoré pre absolvovanie písomného testu dostanú od organizátora skúšky. Po skončení písomnej práce odovzdá žiadateľ písomný test členovi skúšobnej komisie, ktorý je počas skúšky v skúšobnej miestnosti, a opustí skúšobnú miestnosť.
4. Po uplynutí času stanoveného pre písomnú skúšku odovzdajú žiadatelia svoje písomné práce, a to aj nedokončené.
5. Predseda a príslušní skúšobní komisári prezrú a ohodnotia písomné práce pred ústnou skúškou žiadateľa. Ústnu skúšku môžu vykonať žiadatelia, ak správne zodpovedajú najmenej na 70 % otázok písomnej skúšky, okrem poľovníckeho plánovania, kde sa vyžaduje zostavenie návrhu plánu poľovníckeho hospodárenia v súlade s metodikou a zásadami poľovníckeho plánovania .

## Ústna skúška

1. Po písomnej skúške je ústna skúška, ktorá u jedného žiadateľa môže trvať najdlhšie 2 hodiny.
2. Ústna skúška je verejná. Žiadateľov skúšajú pred celou skúšobnou komisiou. Žiadatelia, ktorých ešte neskúšali, nesmú byť v skúšobnej miestnosti.
3.

## Skúšobné predmety

Skúšobné predmety sa delia na tieto skupiny:

I. skupina: Poľovnícka zoológia, biológia, starostlivosť o zver, ochrana a chov zveri

1. poľovnícka zoológia , rozpoznávacie znaky všetkých druhov zveri, a biológia zveri,
2. najdôležitejšie choroby zveri, prevencia proti nim a ochranné opatrenia,
3. poľovnícka starostlivosť o zver, možnosti zlepšovania úživnosti poľovného revíru,
4. zásady zlepšovania chovu zveri,
5. ochrana genofondu zveri, opatrenia na zachovanie genofondu zveri, držanie a chov zveri v zajatí,
6. možnosti ochrany zveri a poľovníctva.

II. skupina: LOV ZVERI

1. lov zveri, individuálny lov zveri, povolenie na lov zveri, mimoriadne povolenie lovu, evidencia návštev poľovného revíru,
2. oprávnenia a povinnosti vedúceho spoločnej poľovačky a jej účastníkov, organizácia spoločnej poľovačky, lov zveri na spoločnej poľovačke,
3. poľovnícke tradície, zvyky, obyčaje a poľovnícka reč,
4. dohľadávanie poranenej zveri,
5. označovanie a evidencia ulovenej zveri, prehliadka diviny ulovenej zveri, prevoz a predaj ulovenej zveri a úprava poľovníckych trofejí.

III. skupina: Poľovnícka kynológia strelectvo

1. poľovnícka kynológia —druhy poľovných psov, ich chov, výcvik a vedenie, choroby poľovných psov,
2. poľovné zbrane, strelivo,
3. poľovnícka výstroj, pravidlá ich používania,
4. zaobchádzanie so zbraňou na poľovné účely,
5. základy prvej pomoci pri úrazoch na poľovačke.

IV. skupina: POĽOVnícke predpisy

1. predpisy o poľovníctve, práva a povinnosti poľovníckeho hospodára,
2. povinnosti užívateľa poľovného revíru v súvislosti s chovateľskou prehliadkou,
3. ochrana poľovníctva, povinnosti užívateľa poľovného revíru a poľovného pozemku,
4. oprávnenia a povinnosti poľovníckej stráže,
5. povinnosti užívateľa poľovného revíru v súvislosti s predpismi o ochrane prírody.

V. skupina – Poľovnícke plánovanie

1. poľovnícke plánovanie,
2. výhľadový plán poľovníckeho hospodárenia a možnosti jeho realizácie v praxi,
3. chovateľská rada a postavenie poľovníckeho hospodára v nej,
4. ročné plány poľovníckeho hospodárenia, ich príprava a termíny ich predkladania,
5. zásady poľovníckeho plánovania chovu a lovu jednotlivých druhov zveri,
6. poľovnícka evidencia a štatistika.

## Skúšobná komisia

1. Skúšobná komisia je najmenej 6-členná. Členom skúšobnej komisie môže byť iba osoba ktorá
2. absolvovala vyššie skúšky z poľovníctva alebo je absolventom vysokej školy lesníckej alebo strednej školy lesníckej,
3. je najmenej 5 rokov po sebe idúcich držiteľom poľovného lístku,
4. najmenej 5 rokov vykonáva funkciu poľovníckeho hospodára alebo skúšobného komisára pre skúšky z poľovníctva.
5. Skúšku riadi predseda skúšobnej komisie. Predseda skúšobnej komisie rozdelí skúšobné predmety medzi členov skúšobnej komisie podľa skupín podľa § 64.
6. Všetkým členom skúšobnej komisie patrí odmena a náhrada cestovných výdavkov (stravné, nocľažné, cestovné atd.) podľa platných predpisov.

## Výsledok skúšky

1. Vedomosti žiadateľa sa zhodnotia zo skúšky písomnej, ako aj zo skúšky ústnej výsledkom „prospel“ ak žiadateľ správne zodpovedal aspoň na 75 % otázok alebo „neprospel“, ak tento limit nedosiahol a to z každej jednotlivej skupiny predmetov.
2. Po skončení skúšok z jednotlivých skupín predmetov o výsledku skúšky rozhodne komisia na neverejnej porade.
3. Výsledok skúšky sa kvalifikuje takto: „prospel“ alebo „neprospel“. Žiadateľ prospel, ak ho týmto spôsobom ohodnotili vo všetkých skupinách predmetov. Žiadateľ na skúške neprospel, ak ho týmto spôsobom ohodnotili hoci len z jednej skupiny predmetov.
4. O výsledku a priebehu skúšky sa urobí zápis, ktorý obsahuje aj zhodnotenie žiadateľa z jednotlivých skupín predmetov. Zápis podpíše predseda, ostatní členovia komisie a zapisovateľ.
5. Ak žiadateľ neprospel najviac z dvoch skupín predmetov, skúšobná komisia môže povoliť opakovanie len z tých predmetov, z ktorých žiadateľ neprospel, a to v budúcom skúšobnom termíne. Ak žiadateľ neprospel z viac skupín predmetov, môže opakovať celú skúšku v najbližšom skúšobnom termíne.
6. Predseda skúšobnej komisie oznámi výsledok skúšky verejne žiadateľom. Rozhodnutie skúšobnej komisie o výsledku skúšky je konečné.
7. Výsledky skúšok zapíše predseda komisie do záznamu o skúške poľovníckych hospodárov, ktorý predloží príslušnému obvodnému lesnému úradu, Krajskému lesnému úradu a obvodným lesným úradom, z obvodu ktorých sa žiadatelia zúčastnili skúšok. komore.

## Vysvedčenie o skúške

1. Predseda skúšobnej komisie vydá žiadateľovi po ukončení skúšky vysvedčenie o vykonanej skúške s výsledkom skúšky.
2. Vysvedčenie musí podpísať predseda skúšobnej komisie a ostatní členovia komisie a opatriť okrúhlou pečiatkou Obvodného lesného úradu ,ktorý organizuje skúšku.

## Opakovanie skúšky

Ak žiadateľ pri skúške neobstál, môže ju opakovať až v najbližšom riadnom termíne.

# Vyššia poľovnícka skúška

Skúšku nemusia skladať absolventi vysokých škôl lesníckych alebo lesníckych technických škôl. Zloženie skúšky nenahrádza ostané kvalifikačné predpoklady pre výkon týchto činností podľa osobitných predpisov.

1. Vyššie skúška sa koná na mieste, určenom krajským lesným úradom.
2. Žiadosť o pripustenie na vyššiu skúšku podáva žiadateľ na krajskom lesnom úrade príslušnom podľa trvalého pobytu žiadateľa, a to najneskôr do konca júna toho roku, v ktorom sa koná vyššia skúška. Žiadateľ priloží k žiadosti životopis s prehľadom o poľovníckej praxi a dokladom o tom, že má aspoň na 5 rokov platný poľovný lístok.
3. O pripustení žiadateľa na vyššiu skúšku rozhoduje krajský lesný úrad najneskoršie do 31. augusta príslušného roku a upovedomí o tom žiadateľa.

Vyššia skúška sa koná raz v roku, spravidla v októbri alebo novembri, ak sa na krajskom lesnom úrade prihlási najmenej 10 žiadateľov. Ak sa prihlási menej ako 10 žiadateľov, krajský lesný úrad prerokuje konanie skúšky s iným, spravidla susedným krajským lesným úradom*,* kde sa koná skúška.

1. Vyššie skúška sa koná pred skúšobnou komisiou menovanou ministerstvom.
2. Skúšobná komisia sa skladá z predsedu, ktorým je zamestnanec ministerstva, ktorý má v pracovnej náplni poľovníctvo a z členov a to po jednom pre každú skupinu predmetov a jedného náhradníka. Krajský lesný úrad určí pre komisiu aj zapisovateľa.
3. Členom skúšobnej komisie alebo jeho náhradníkom, môže byťlen absolvent vysokej školy lesníckej alebo lesníckej technickej školy, alebo ten, kto zložil vyššiu skúšku z poľovníctva , má platný poľovný lístok najmenej 5 rokov po sebe idúcich, má najmenej 5 ročnú prax ako skúšobný komisár pre skúšky z poľovníctva alebo skúšobný komisár pre skúšky poľovníckych hospodárov.
4. Členom skúšobnej komisie patrí odmena a náhrada cestovných výdavkov podľa platných predpisov.

## Skúšobné predmety

Skúšobné predmety sa delia na tieto skupiny:

I. skupina Postavenie poľovníctva v spoločnosti, POľovnícka osveta,

1. svetové poľovníctvo, postavenie poľovníctva vo svete,
2. medzinárodné poľovnícke organizácie, slovenské poľovníctvo a jeho postavenie doma a v zahraničí,
3. poľovnícka osveta, etika a kultúra,
4. výchova a vzdelávanie v poľovníctve, kurz a skúšky uchádzačov o prvý poľovný lístok,
5. poľovníctvo a verejnosť, práca s mládežou.

II. Poľovnícka zoológia, biológia, starostlivosť o zver, ochrana a chov zveri

1. poľovnícka zoológia (rozpoznávacie znaky všetkých druhov zveri) a biológia zveri,
2. najdôležitejšie choroby zveri, prevencia proti nim liečebné prostriedky a ochranné opatrenia proti chorobám,
3. poľovnícka starostlivosť o zver, ochrana zveri a poľovníctva, možnosti zlepšovania úživnosti poľovného revíru,
4. zásady zlepšovania chovu zveri,
5. ochrana genofondu zveri, opatrenia na zachovanie genofondu zveri, držanie a chov zveri v zajatí,
6. možnosti ochrany zveri.

III. skupina: LOV ZVERI

1. lov zveri, individuálny lov zveri, povolenie na lov zveri, mimoriadne povolenie lovu, evidencia návštev poľovného revíru, spôsoby lovu zveri, zásady selektívneho lovu zveri,
2. oprávnenia a povinnosti vedúceho spoločnej poľovačky a jej účastníkov, organizácia spoločnej poľovačky, lov zveri na spoločnej poľovačke, spôsoby spoločných poľovačiek, zásady ich organizácie,
3. rozpoznáva nie veku živej a ulovenej zveri,
4. poľovnícke tradície, zvyky, obyčaje a poľovnícka reč,
5. značkovanie zveri, dohľadávanie poranenej zveri,
6. označovanie a evidencia ulovenej zveri, prehliadka diviny ulovenej zveri, prevoz a predaj ulovenej zveri, hodnotenie, bodovanie a úprava poľovníckych trofejí.

IV. skupina: Poľovnícka kynológia strelectvo

1. skupiny plemien a druhy poľovných psov, ich chov, výcvik a vedenie, príprava na skúšky poľovných psov, skúšky poľovnej upotrebiteľnosti ,výstavy poľovných psov, choroby poľovných psov, prevencia proti chorobám poľovných psov,
2. poľovné zbrane, strelivo, teória streľby,
3. poľovnícka výstroj a výzbroj, pravidlá ich používania,
4. zaobchádzanie so zbraňou na poľovné účely, údržba zbrane,
5. základy prvej pomoci pri úrazoch na poľovačke.

V. skupina: POĽOVnícke predpisy

1. zákon,
2. vykonávacie predpisy k zákonu o poľovníctve,
3. veterinárne predpisy a poľovníctvo,
4. predpisy o ochrane prírody a poľovníctvo,
5. smernice EÚ a poľovníctvo,
6. predpisy o zbraniach a strelive a poľovníctvo.

VI. skupina Poľovnícke plánovanie ,štatistika a dokumentácia

1. poľovnícke plánovanie,
2. výhľadový plán poľovníckeho hospodárenia a možnosti jeho realizácie v praxi,
3. poľovné oblasti, poradné zbory, chovateľská rada,
4. ročné plány poľovníckeho hospodárenia, ich zostavovanie, príprava a termíny ich predkladania,
5. zásady poľovníckeho plánovania chovu a lovu jednotlivých druhov zveri,
6. poľovnícka evidencia, štatistika a dokumentácia.
7. Vyššia skúška je písomná a ústna.
8. Predseda riadi celý priebeh vyššej skúšky a môže dávať otázky zo všetkých skupín skúšobných predmetov.
9. Pred začatím vyššej skúšky preukážu žiadatelia komisii totožnosť občianskym preukazom**.**
10. Najprv sa koná písomná skúška.
11. Predseda skúšobnej komisie určí pre písomnú skúšku z každej skupiny odborných predmetov po jednej otázke. Trvanie písomnej skúšky nesmie presiahnuť 3 hodiny
12. Žiadateľom sa nepovoľuje používať pomôcky pri skúške, okrem pomôcok, ktoré pre potreby vykonania písomnej skúšky dostane žiadateľ od organizátora skúšky. Po končení písomnej práce odovzdá žiadateľ písomný materiál členovi skúšobnej komisie, ktorý je počas skúšky v skúšobnej miestnosti, a opustí skúšobnú miestnosť.
13. Po uplynutí času, stanoveného pre písomnú skúšku, odovzdajú žiadatelia svoje písomné práce, a to aj nedokončené.
14. Predseda a príslušní skúšobní komisári prezrú a ohodnotia písomné práce pred ústnou skúškou žiadateľa. K ústnej časti pripustia žiadateľa, ak správne zodpovie v písomnej časti aspoň na 90 % otázok
15. Po písomnej skúške nasleduje ústna skúška, ktorá u jedného žiadateľa môže trvať najdlhšie 2 hodiny.
16. Ústna skúška je verejná. Žiadateľov je skúšaný pred celou skúšobnou komisiou. Žiadatelia, ktorých ešte neskúšali, nesmú byť v skúšobnej miestnosti.
17. Vedomosti žiadateľa zhodnotí komisia zhodnotia súhrnne tak z písomnej ako aj z ústnej skúšky výsledkom „prospel“ alebo „neprospel“, a to z každej jednotlivej skupiny predmetov.
18. Po skončení skúšok z jednotlivých skupín predmetov o výsledku skúšky rozhodne komisia na neverejnej porade.
19. Výsledok skúšky sa klasifikuje takto: „prospel“ alebo „neprospel“. Žiadateľ prospel, ak ho týmto spôsobom ohodnotili zo všetkých skupín predmetov. Žiadateľ na skúške neprospel, ak ho týmto spôsobom ohodnotili hoci len z jednej skupiny predmetov.
20. O výsledku a priebehu skúšky sa urobí zápis, ktorý obsahuje aj vyhodnotenie vedomostí žiadateľa z jednotlivých skupín predmetov. Zápis podpíše predseda, ostatní členovia komisie a zapisovateľ.
21. Ak žiadateľ neprospel najviac z dvoch skupín predmetov, skúšobná komisia môže povoliť opakovanie len z dvoch predmetov, z ktorých žiadateľ neprospel, a to v budúcom skúšobnom termíne.
22. Predseda skúšobnej komisie alebo jeho zástupca oznámi výsledok vyššej skúšky verejne žiadateľom. Rozhodnutie komisie o výsledku je konečné.
23. Prehľad o výsledku skúšok zašle krajský lesný úrad na ministerstvo.
24. Krajský lesný úrad vedie evidenciu o osobách, ktoré vyššiu skúšku zložili.
25. Žiadatelia dostanú o vykonanej vyššej skúške vysvedčenie s výsledkom vyššej skúšky.
26. Vysvedčenie o vyššej skúške musí podpísať predseda skúšobnej komisie a ostatní členovia komisie a opatriť pečiatkou krajského lesného úradu.

Ak žiadateľ pri vyššej skúške neobstál, môže ju opakovať až v najbližšom riadnom termíne, K žiadosti musí priložiť aj vysvedčenie o prvej vyššej skúške. Vyššiu skúšku možno opakovať najviac raz**.**

## Čas lovu

1. Čas lovu sa ustanovuje takto:
2. srstnatá zver
3. zajac poľný od 1. novembra do 31. decembra, odchyt do 15. januára,
4. králik divý od 1. septembra do 31. decembra,
5. ondatra pižmová od 1. októbra do 15. apríla,
6. kuna lesná a kuna skalná od 1. decembra do konca februára,
7. jazvec lesný od 1. septembra do 30. novembra,
8. vlk dravý od 1. októbra do 31. januára,
9. sviňa divá - diviak, diviačica od 16. júla do 31. decembra, diviača a lanštiak po celý rok,
10. daniel škvrnitý od 1. septembra do 31. decembra,
11. jeleň európsky od 16. augusta do 31. decembra,
12. pasrnec bielochvostý od 1. septembra do 31. decembra,
13. srnec hôrny od 16. mája do 30. septembra, srna a srnča od 1. septembra do 30. novembra,
14. muflón lesný od 1. septembra do 31. decembra, vo zverniciach od 1. augusta do 31. januára,
15. šakal zlatý od 1. septembra do 31. januára
16. pernatá zver
17. jariabok hôrny kohút od 1. októbra do 15. novembra,
18. morka divá kohút od 15. marca do 15. mája; obe pohlavia od 1. októbra do 31. decembra,
19. bažant poľovný kohút od 1. novembra do 31. decembra, v bažantniciach od 1. októbra do 28. februára,
20. bažant kráľovský kohút od 1. októbra do 31. decembra, v bažantniciach do 28. februára,
21. jarabica poľná od 16. septembra do 15. októbra,
22. kuropta horská od 16. septembra do 31. decembra,
23. holub hrivnák od 1. augusta do 31. októbra,
24. hrdlička záhradná od 1. augusta do 31. decembra,
25. lyska čierna od 1. októbra do 16. januára,
26. sluka lesná od 16. marca do 30. apríla,
27. hus divá, hus poľná a hus bieločelá od 16. októbra do 31. januára,
28. kačica divá od 15. augusta do 31. januára,
29. kačica hvízdavá od 15. augusta do 31. januára,
30. kačica chripľavá od 15. augusta do 31. januára,
31. kačica chrapkavá od 15. augusta do 31. januára,
32. kačica ostrochvostá od 15. augusta do 31. januára,
33. kačica chrapľavá od 15. augusta do 31. januára,
34. kačica lyžičiarka od 15. augusta do 31. januára,
35. chochlačka sivá od 15. augusta do 31. januára,
36. chochlačka vrkočatá od 15. augusta do 31. januára,
37. havran čierny od 1. augusta do 28. februára,
38. sojka škriekavá od 1. augusta do 28. februára.
39. Ak pripadne prvý alebo posledný deň zákazu lovu na sobotu alebo na deň pracovného pokoja[[3]](#footnote-4)), možno loviť aj v tento deň.
40. Vo zverniciach možno lov zveri, na ktorej chov zvernica slúži, vykonávať aj od 1. januára do 31. januára.
41. V samostatných a uznaných bažantniciach možno loviť po celý rok kunu lesnú a kunu skalnú, jazveca lesného, myšiaka lesného a myšiaka severského - len chytanie do košov, jastraba lesného - len chytanie do košov, sojku škriekavú, havrana čierneho, čajku smejivú.
42. Na plôdikových rybníkoch a rybníkoch s chovom násadových rýb možno loviť čajku smejivú po celý rok a na ostatných rybníkoch od 1. augusta do 30. novembra.
43. V lokalitách tetrova hoľniaka a tetrova hlucháňa možno loviť po celý rok sojku škriekavú, kunu skalnú, kunu lesnú a chytať jastraba lesného.
44. Loviť sliepku bažanta poľovného možno len v bažantniciach, kde sa vypúšťali umelo odchované bažantie kurčatá alebo dospelé jedince - sliepky; loviť ju možno od 1. novembra do 28. februára.
45. V poľovných oblastiach s lovom malej zveri možno loviť diviaka lanštiaka a diviača po celý rok, diviačicu

# Poľovne upotrebiteľné psy

1. V záujme zabezpečenia riadneho poľovníckeho hospodárenia, lovu zveri, dohľadania postrieľanej zveri, zamedzenia znehodnotenia diviny, záchrany zveri a vajec v čase zberu poľnohospodárskych plodín a živelných udalostí, a ochrany zveri proti predátorom sa ustanovujú nasledovné druhy skúšok pre získanie kvalifikácie poľovnej upotrebiteľnosti psov príloha č. 34.
2. Na skúškach poľovnej upotrebiteľnosti preukazuje pes vlastnosti a schopnosti pracovať pri užívaní poľovného revíru.
3. Skúšky poľovnej upotrebiteľnosti organizuje a vykonáva komora podľa všeobecných zásad ,ktoré vydá v skúšobnom poriadku pre skúšky poľovných psov.
4. Výcvik, skúšky a iné kynologické podujatia sa neposudzujú ako užívanie poľovného revíru v zmysle § zákona.
5. Pri jednotlivých druhoch skúšok podľa skupín plemien sa postupuje podľa skúšobných poriadkov pre skúšky:
6. stavačov,
7. malých plemien,
8. farbiarov,
9. duričov,
10. brlohárov,
11. retrívrov.
12. Skúšobné poriadky pre skúšky jednotlivých skupín plemien vydá komora.
13. Výkony psov na skúškach hodnotia kvalifikovaní rozhodcovia menovaní a delegovaní komorou.

Psy vo vlastníctve zahraničných majiteľov sa môžu používať pri výkone práva poľovníctva v poľovných revíroch, ak sú zapísané v plemenných knihách uznaných FCI a absolvovali predpísané druhy skúšok poľovnej upotrebiteľnosti, o čom predloží vodič psa príslušný doklad.

1. Užívateľ poľovného revíru vedie evidenciu poľovných a poľovne upotrebiteľných psov vo svojom vlastníctve a vlastníctve svojich zamestnancov, ak sa tieto psy používajú pri užívaní poľovného revíru, ktorú predkladá každoročne spolu s plánom chovu a lovu obvodnému lesnému úradu a obvodnej komore.
2. Kontrolu skutočného stavu poľovne upotrebiteľných psov u užívateľov poľovných revírov vykonáva komora v spolupráci s orgánmi štátnej správy poľovníctva.

## Značka

Vzor značky je v prílohe č. 35

# Prechodné a zrušovacie ustanovenia

Zrušuje sa

* + 1. vyhláška Ministerstva pôdohospodárstva a výživy Slovenskej socialistickej republiky č. 59/1967 Zb., ktorou sa vydávajú vykonávacie predpisy k zákonu o poľovníctve v znení vyhlášky č. 246/1993 Z. z., vyhlášky č. 143/1994 Z. z., vyhlášky č. 340/1996 Z. z. a vyhlášky č. 407/2002 Z. z.,
		2. vyhláška Ministerstva pôdohospodárstva a výživy Slovenskej socialistickej republiky a Ministerstva kultúry Slovenskej socialistickej republiky č. 171/1975 Zb., ktorou sa mení výpočet zveri, znení vyhlášky č. 222/2001 Z. z.
		3. vyhláška Ministerstva pôdohospodárstva a výživy Slovenskej socialistickej republiky č. 172/1975 Zb. o ochrane a o čase, spôsobe a podmienkach lovu niektorých druhov zvierat v znení vyhlášky Ministerstva pôdohospodárstva Slovenskej republiky č. 231/1997 Z. z. a vyhlášky č. 230/2001 Z. z.,
		4. vyhláška Ministerstva pôdohospodárstva Slovenskej republiky č. 91/1997 Z. z. o poľovníckych oblastiach a o kvalitatívných triedach poľovných revírov,
		5. vyhláška Ministerstva pôdohospodárstva Slovenskej republiky č. 368/1997 Z. z. o chovateľských prehliadkach poľovníckych trofejí,
		6. vyhláška Ministerstva pôdohospodárstva Slovenskej republiky č. 229/2001 Z. z. o spôsobe kontroly ulovenej zveri,
		7. vyhlášku Ministerstva pôdohospodárstva Slovenskej republiky č. 407/2002 Z. z., ktorou sa mení a dopĺňa vyhláška Ministerstva pôdohospodárstva a výživy Slovenskej socialistickej republiky č. 59/1967 Zb., ktorou sa vykonávajú predpisy k zákonu o poľovníctve v znení neskorších predpisov.
		8. Výnos MPVaŽ ČSSR „O vydaní Vzorových stanov PZ, Skúšobného poriadku pre skúšky z poľovníctva, vyššie odborné poľovnícke skúšky, uverejnené v prílohe v čiastke 21/1967 Vestníka MPVaŽ ČSSR č. 7/5 – Mysl – 71074/677-2 z 31. mája 1967.

## Účinnosť

Táto vyhláška nadobúda účinnosť 1. februára 2009

1. ) Príloha č. 1 č. vyhlášky Ministerstva vnútra Slovenskej republiky č. 555/2003 Z. z., ktorou sa vykonávajú niektoré ustanovenia zákona o zbraniach a strelive v znení neskorších predpisov. [↑](#footnote-ref-2)
2. ) § 21 ods. 10 zákona č. 190/2003 Z. z. o zbraniach a strelive.

§ 4 vyhlášky Ministerstva vnútra Slovenskej republiky č. 555/2003 Z. z. [↑](#footnote-ref-3)
3. ) § 2 zákona č. 241/1993 Z. z. o štátnych sviatkoch, dňoch pracovného pokoja a pamätných dňoch v znení neskorších predpisov. [↑](#footnote-ref-4)